Янги ўқув йилида коллежларга қабул бўладими? Вазирлик вакили изоҳ берди – КУН УЗ\nГлавная / Иқтисодиёт / Янги ўқув йилида коллежларга қабул бўладими? Вазирлик вакили изоҳ берди\nanvarj63 04.02.2020\tИқтисодиёт Comments Off on Янги ўқув йилида коллежларга қабул бўладими? Вазирлик вакили изоҳ берди 46 Показы\n2019–2020 ўқув йилида коллежларга қабул жараёни тўхтатилди. Бу коллеж ўқитувчилари орасида хавотирлар келтириб чиқарди. Энди нима бўлади? Коллежлар тугатиладими? Ўз вақтида олқишланган 9+3 (9 йиллик умумтаълим мактаби ва 3 йиллик коллеж) тизими сўнгги йилларда ўзини оқламагани маълум қилинди. Таълимдаги инқироздан қандай муваффақиятли ўтиш мумкин? Чиқиш йўли борми? Шу масала бўйича Олий ва ўрта-махсус таълим вазирлиги бошқарма бошлиғи Азиз Мелибоев тушунтириш берди.\n«Коллежларга қабул вақтинчалик тўхтатилди. Сабаби…»\n2019-2020 йилда айрим коллежларга, хусусан, тиббиёт коллежларига қабул бўлмагани юзасидан мурожаатлар келиб тушди. Бошқа коллежлар тугатилса ҳам, тиббиёт коллежларига қабул давом этаверади, деган фикрлар ҳам йўқ эмасди. Бу муассасаларда шундай вазият бўлгани тушунмовчиликларни келтириб чиқарди.\nҚабул бутунлай тўхтатилгани йўқ, бу вақтинчалик ҳолат. Собиқ ўрта махсус касб-ҳунар таълими муассасалари ўрта бўғин кадрларини тайёрлаш жараёнида давлат, иқтисодиёт, жамият ва ота-оналар томонидан қўйилган талабларни тўлақонли бажара олмади. Шунинг учун 2019-2020 ўқув йилида барча касб-ҳунар коллежларига қабул эълон қилинмади. Янгича профессионал таълим тизимига ўтиш мақсад қилинди ва унга тайёргарлик муддати бир йил деб белгиланди.\nПрезидент фармонида белгиланган вазифаларни бажариш, жумладан, дарсликларни янгилаш, илгариги 3 йилга мўлжалланган ўқув дастурини оптималлаштириш ва бошқа ташкилий ишларни бажаришга маълум муддат талаб қилинди. Келаётган ўқув йилидан бошлаб иш берувчиларнинг талаб-эҳтиёжларини ўрганиб чиқиб, қабул квоталари ажратилади. Ҳар доимгидек, бу йил июнь ойидан бошлаб ўқувчилар ҳужжатларини қабул қилиш бошланади.\n«Коллежларда профессионал таълим асосида кадрлар тайёрланади»\nКўпчилик орасида ваҳима уйғонди: 11 йиллик умумтаълим тизими йўлга қўйилгандан кейин касб-ҳунар коллежларига эҳтиёж қолмайди. Бу қараш нотўғри. Ҳар доим бир босқичдан янгисига ўтилаётганда, жамоатчилик томонидан эътирозлар бўлади. Бу табиий ҳолат. Худди шунингдек, 2019 – 2020 ўқув йилига айрим коллежларга қабул жараёни тўхтатиб турилди. Ўқитувчи, ота-оналар, ўқувчилар ўртасида норозиликлар кўпайди. Ҳаммада бир хил савол: нима учун ўтган ўқув йилида коллежлар ўқувчиларни қабул қилмади? Коллежларни босқичма-босқич тугатиш режалаштирилганми? Аслида ундай эмас.\n2 йил давомида коллежлар фаолиятини такомиллаштириш борасида фундаментал тадқиқотлар ўтказилди. Олдинги тизимнинг камчиликлари билан бирга илғор хорижий тажрибалар ҳам пухта ўрганилди. Бу ишга 50 нафардан ортиқ нуфузли халқаро экспертлар жалб этилди ва улардан зарур хулосалар олинди. Шунинг учун тубдан янгиланган, иқтисодиётни ривожлантиришга хизмат қиладиган, меҳнат бозоридаги эҳтиёждан келиб чиқиб, иш берувчи буюртмаси асосида мақсадли кадрлар тайёрлайдиган келажак коллежларини моделлаштириш лойиҳалари ишлаб чиқилди.\n2019 йил 6 сентябрда «Профессионал таълим тизимини янада такомиллаштиришга оид қўшимча чора-тадбирлар тўғрисида»ги Президент фармони ишлаб чиқилди. Унга кўра, профессионал таълим 3 босқичда амалга оширилиши (касб-ҳунар таълим мактаблари, коллежлар, техникумлар), жумладан, коллежларда ўқитиш давлат буюртмаси ёки тўлов-контракт асосида олиб борилади. Республикадаги жами 147та коллежда камида умумий ўрта маълумотга эга бўлган ўқувчилар ҳисобидан касблар ва мутахассисликларнинг мураккаблигидан келиб чиққан ҳолда, 2 йилгача муддатда кундузги, кечки ва сиртқи таълим шаклларида ўқитилади, илгариги 3 йиллик стандартдан тўлиқ воз кечиб, табақалаштирилган таълим дастурлари бўйича кадрлар тайёрлаш йўлга қўйилиши белгиланди.\n«Профессионал таълим тизими 3 босқичли бўлади»\nБиринчи тоифа – 9 синф битирувчиларини ижтимоий қўллаб-қувватлашга қаратилган ҳамда ёшларнинг профессионал таълим олишини таъминлайдиган касб-ҳунар мактаблари бўлиб, уларда ижтимоий ҳимояга муҳтож бўлган 9-синф битирувчилари 2 йиллик таълим дастурлари асосида ўқитилади. Чунки бу тоифа ўқувчиларни касбга ўргатиш, малакали мутахассис сифатида меҳнат бозорига кириб келишига кўмаклашиш зарур. Ёшларга оилавий бизнес, томорқа бизнеси, қурилиш, хизмат кўрсатиш, чорвачилик, паррандачилик, асаларичилик, қуёнчилик, балиқчилик каби соҳаларнинг илми, технологияси ўргатилади. Ўқишга қабул қилинган кундан эътиборан ўз шахсий бизнесни бошлаш ва битирган пайтда барқарор тадбиркорлик фаолиятига, аниқ иш ўрни ва даромадига эга бўлиши керак.\nИккинчи тоифа – хорижий инвестицияларни жалб қилиш, стратегик муҳим аҳамиятга эга бўлган лойиҳалар асосида яратиладиган янги иш ўринларини малакали мутахассислар билан тўлдиришга йўналтирилган вазирликлар, идоралар ва ташкилотлар тасарруфида коллежлар фаолият кўрсатади. Бунда кадрлар тайёрлаш касблар ва мутахассисликларнинг мураккаблик даражасига кўра меҳнат бозорига мослашувчан таълим дастурлари асосида\n2 йилгача муддатда ташкил этилади.\nҲар бир йирик корхона, кластер, вазирлик ва идора ўз йўналишида меҳнат бозорини пухта ўрганган ҳолда жорий ва истиқболда яратиладиган иш ўринлари, кадрларга бўлган эҳтиёждан келиб чиқиб, ўрта бўғин мутахассисларига малака талабини беради, бюртмалар портфелини шакллантиради. Бу ҳар бир тармоқ аввалдан аниқ иш ўрни учун ўзига керак бўлган кадрни буюртма асосида тайёрлайди, деганидир. Шунда битирувчининг иш ўрни ҳам кафолатланган бўлади. Ўқувчилар ҳафтанинг\n3 кунида коллежда назарий билим олади, 3 кунида корхонанинг ўзида, бириктирилган уста раҳбарлигида тўғридан-тўғри келажакда ишлайдиган иш ўрнида амалиёт ўтайди. Бу тизим Германия тажрибасида яхши самара берган «дуал» таълим тизими сифатида алоҳида эътироф этилган.\nУчинчи тоифа – олий таълим тизими билан интеграциялашган вазирлик, идора, ташкилотлар тизимидаги касб-ҳунар коллежлари негизида фаолият кўрсатадиган техникумлар ташкил этилади. Бунда олий таълимнинг бакалавриат таълим йўналишлари билан интеграциялашган кичик бакалаврлар (Associate degree) тайёрлаш бўйича кундузги, кечки ва сиртқи таълим шаклларида камида 2 йил муддатга мўлжалланган таълим дастурлари амалиётга жорий этилади;\nАдлия вазирлиги тасарруфидаги ҳуқуқшунослик коллежлари шу тизимга ўтди. 2 йиллик таҳсилдан сўнг ўқувчилар олий таълим муассасасида ўқишини давом эттириш имконига эга бўлади.\n«Энди коллеж битирувчисининг борадиган иш жойи тайин бўлади»\nЎзимизнинг «Миллий малака тизими»га эга бўламиз. Унинг моҳияти нимада? Тушунарли бўлиши учун олдинги ҳолат билан солиштираман: 3 йиллик коллежларда маълум даражада касб-ҳунар ўргатиларди. Амалиёт ва назария қайсидир маънода уйғунлаштирилган, лекин қатор камчиликлар кўзга ташланган. Бир мисол: иш берувчининг қандай кадрга эҳтиёжи борлиги ўрганилмаган. Натижада, баъзи соҳаларда кадрлар жуда кам, айримларида меъёрдан ошиб кетган. Ўртада мувозанат бузилган. Шу сабабли янгича тизимга ўтишда иш берувчи ва ўқув муассасасини ўзаро боғлаб қўйиш мақсад қилинди. Кадрлар тайёрлашда меҳнат бозори талабларига риоя қилинади. Натижада, коллежнинг ҳар бир битирувчиси муайян иш жойига эга бўлади.\n«Коллеж ўқитувчилари ишсиз қолиб кетмайди»\nКасб-ҳунар коллежларида қабулнинг бир йилга тўхтатилгани йўқотишларни ҳам келтириб чиқарди. Табиийки, ўқитувчиларнинг дарс соатлари қисқарди. Бу ҳолат уларнинг иш ўринларидан ажралиб қолиш хавотирини уйғотгани рост. Аммо хоҳлаймизми-йўқми бу даврдан ўтишимиз керак эди. Эскича ишлай олмасдик. Профессионал таълим тизимига ўтганимиздан кейин ўқитувчилар малакаси ҳам муҳим аҳамият касб этади.\nАввалига, янгича тизимни бирданига жорий этмоқчи бўлдик. Лекин барибир аввалги ҳолатдан чиқиб кетолмаслигимизни англадик. Юқорида айтилганидек, ҳал қилинадиган масалалар бўлгани учун бир йил давомида тайёргарлик кўриш маъқул кўрилди. Бунда ўқитувчиларнинг малакаси энг муҳим омил бўлиб хизмат қилиши керак. Уларга миллий малака тизими, профессионал стандарт нима эканлиги бўйича ўқитиш олиб боряпмиз. UNESCO томонидан ишлаб чиқилган халқаро ўқув талаблари ҳам ўргатиляпти. Кўриниб турганидек, кенг қамровли жараённи босиб ўтишимиз зарурлиги туфайли бизга бир йил вақт талаб қилиняпти.\nТалаб ва мақсад битта: энди коллежда ўқиган ёшлар аниқ иш ўрнига, ўз касби бўйича зарур билимга, кўникмага эга бўлиши шарт. Аввал иш ўрни аниқ бўлади, иш берувчи ўзининг малака талабларини, шу касбнинг илмини, ўқитиш технологиясини беради, шундан кейингина мутахассис тайёрланади.\nПред. Бизнес ва бошқарув олий мактаби Давлат активларини бошқариш агентлигига ўтказилади\nСледующая Қозоғистонда носоз автобусда қолиб кетган ўзбекистонлик мигрантлар қутқарилди


Андижон шаҳридаги ҳовлилардан бирида чиққан ёнғин оқибатида 8 ёшли бола ҳалок бўлди\n14:07 / 03.02.2016\nЎтган ҳафта мобайнида Ўзбекистон ҳудудида 176та ёнғин қайд этилган.\nИИВ ахборот хизмати хабарига кўра, турли сабабларга кўра содир бўлган ёнғинларда 3 нафар фуқаро тан жароҳатлари олишган ва 3 нафар фуқаро ҳалок бўлган.\nУшбу ёнғинларда 1 млрд. 262 млн. сўмдан ортиқ қурилиш конструкциялари ва 1 млрд. 233 млн сўмга яқин миқдордаги моддий бойликлар ёнғиндан сақлаб қолинган.\nҚорақалпоғистон Республикаси Чимбой туманида яшовчи фуқаронинг уйида электр симларнинг қисқа туташуви натижасида ёнғин содир бўлиб, уйнинг 70 кв.м. майдонда томи ва шифт қисми ёниб зарарланган.\nАндижон вилояти Олтинкўл туманида яшовчи фуқаронинг уйида электр симларнинг қисқа туташуви натижасида ёнғин содир бўлиб, уйнинг 70 кв.м. майдонда томи, шифт қисми ва уй жиҳозлари ёниб зарарланган. Ёнғин ўчириш вақтида уй эгасининг 8 ёшли ўғлини куйган ҳолдаги жасади топилган.\nТошкент шаҳар Олмазор туманида яшовчи фуқаронинг уйида электр симларнинг қисқа туташуви натижасида ёнғин содир бўлиб, уйнинг 100 кв.м. майдонда томи, шифт қисми ва уй жиҳозлари ёниб зарарланган. Ёнғин ўчириш вақтида ушбу хонадонда яшовчи фуқаронинг куйган ҳолдаги жасади топилган.


Умар ас-Санжадизакий -\nҚози Абу Ҳафс Умар ибн Яъқуб ас-Санжадизакий - Самарқанднинг Санжадиза* номли қишлоғидан бўлиб, парҳез ва тақво соҳиби эдилар. Умар ибн Абу Муқотил вафотларидан сўнг у кишининг ўринларига қози бўлдилар. Абу Муқотилнинг икки ўғли – Солим ва Умардан; Исо ибн Язид ал-Фарро, Абу Исҳоқ ат-Толиқоний, Исмоил ибн Абу Увайс ҳамда Солиҳ ибн Абдуллоҳ ат-Термизийдан ҳадис ривоят қилганлар. Ўзларидан эса қози Муҳаммад ибн Жаноҳ ас-Санжадизакий ас-Самарқандий ҳадис ривоят қилганлар. Ҳижрий 240 (милодий 855) йилнинг шаъбон ёки шаввол ойида вафот этганлар.\n*Санжадиза (Санкадиза деб ҳам айтилади) – Самарқанд маҳаллаларидан. Бир ривоятда «Самарқанд қишлоқларидан» дейилган.


Ўзбекистонликлар бундан буён байрамларда камида уч кун дам олишади\n28 ноябр 2021, Тошкент вақти: 00:56\nЎзбекистонликлар Наврўз байрами, Мустақиллик куни, Янги йил байрами ҳамда Рамазон ва Қурбон ҳайити диний байрамларида бундан буён камида уч кун дам олишади. Бу ҳақда президент Шавкат Мирзиёев томонидан шу йил 9 февралида имзолаган “Ўзбекистон Республикасида ички ва зиёрат туризмини янада ривожлантириш чора-тадбирлари тўғрисида”ги фармонда қайд этилган.\nҲужжатда ота-оналар, қариндошлар, қариялар ва устозлар билан биргаликда саёҳат қилишни назарда тутувчи беш иш кунидан кам бўлмаган “оилавий саёҳат таътили” тизими жорий қилиш кўзда тутилган.\n“Бунда “оилавий саёҳат таътили” йиллик асосий таътил ҳисобидан тақдим этилади ва жамоавий шартномаларга мувофиқ иш берувчининг розилиги билан амалга оширилади”, дейилган фармонда.\nФармон билан ички ва зиёрат туризмини ривожлантириш доирасида бир ой ичида Фарғона – Урганч – Фарғона, Термиз – Урганч – Термиз ҳамда Қарши – Урганч – Қарши авиарейсларини йўлга қўйиш ва Андижон – Хива – Андижон темир йўл қатнови сонини ошириш, 2021 йил 1 апрелига қадар эса Термиз – Қарши – Хива, Хива –Урганч – Нукус ва Термиз – Қарши – Самарқанд йўналишлари бўйича доимий темир йўл қатновини йўлга қўйиш чораларини кўриш топширилган.\nАйни пайтда ҳужжатда жорий йил 1 мартидан бошлаб Ўзбекистон фуқаролари ва Ўзбекистонда доимий яшовчи фуқаролиги бўлмаган шахслардан меҳмонхоналарда улар яшаган ҳар бир кун учун ҳукумат томонидан белгиланадиган миқдорда туристик йиғим ундирилиши билдирилган. Бу каби йиғимни ҳозиргача фақат хорижлик меҳмонлар тўлаб келган, холос.


Тошкентда 3 балли ер қимирлаши бўлиб ўтди - 09.01.2016, Sputnik Ўзбекистон\nБугун 9 январ куни тонг соат 4:02 да Тошкентда ер қимирлаши қайд қилинди. 09.01.2016, Sputnik Ўзбекистон\n13:09 09.01.2016 (янгиланди: 13:11 09.01.2016)\n© Matt KatzenbergerСейсмографа ишлаши\nБугун 9 январ куни тонг соат 4:02 да Тошкентда ер қимирлаши қайд қилинди.\nТОШКЕНТ,9 янв — Sputnik. Бугун, 9 январ куни тонг соат 4:02 да Тошкентда магнитудаси 3 балли ер қимирлаши қайд қилинди, Ўзбекистон Фавқулодда Вазиятлар вазирлиги хабарига кўра.\nУшбу ер қимирлашининг эпицентри Тошкент шаҳридан 55 километр жануби-ғарбда, Янгийўл туманида бўлган. Янгийўлда ер қимирлаши кучи 3,6 баллни ташкил қилди.\nЗарар кўрганлар ҳақида хабар берилмаган.


Истанбул мэри сайловлари натижалари бекор қилинди\nЖаҳон 23:22 / 06.05.2019 13124\nТуркия марказий сайлов комиссияси мухолифат номзоди Акром Имомўғли ғалаба қозонган Истанбул мэри сайловлари натижаларини бекор қилиш ҳақидаги қарорни қабул қилди. Бу ҳақда ҳукмрон Адолат ва тараққиёт партияси вакили Ражаб Ўзал маълум қилди.\n“Истанбулдаги сайловлар такроран ўтказилади. Улар омад келтирсин”, деб ёзган Ўзал твиттерда.\nУнинг таъкидлашича, такрорий сайловлар 23 июнда бўлиб ўтади.\nNTV телеканали маълумотларига кўра, қарор сайлов комиссияси томонидан 7та овозга қарши 4та овоз билан қабул қилинган.\nИмомўғли 31 март куни ўтган сайловларда 48,8 фоиз овоз тўплаб, рақиби – ҳукмрон партия номзоди, собиқ бош вазир, 48,55 фоиз овоз тўплаган Бинали Йилдиримни ортда қолдирган.\nАдолат ва тараққиёт партияси сайловлар натижалари бўйича шикоят қилгач, сайлов комиссияси бир нечта сайлов участкаларидаги овозларни қайта ҳисоблаб чиққан, бироқ бу сайловлар натижаларига сезиларли ўзгартириш киритишга олиб келмаган.\nИмомўғли 17 апрелда янги лавозимини бажаришга киришган.\nҲукмрон партиянинг таъкидлашича, сайловларда овоз бериш ҳуқуқига эга бўлмаган ўн минглаб одамлар иштирок этган. Бундан ташқари, сайлов участкаларининг ўнлаб ходимлари қоидаларга зид равишда тайинланган.\n23:52 / 28.02.2021 2322\n23:33 / 28.02.2021 5116


КХДР Сеул ва АҚШнинг Гуам оролидаги базасини йўқ қилмоқчи\n11:41 / 23.09.2016\nКХДР Сеул ва Американинг Тинч океанидаги ҳарбий базасига нисбатан ядро қуролини қўллаши мумкин. Корея Марказий телеграф агентлиги Шимолий Корея бош штаби вакилининг сўзларига асосланган ҳолда шундай хабар қилмоқда.\nБаёнотда таъкидланишича, АҚШ ва Жанубий Кореянинг фитналари, Корея яриморолида назорат қилиб бўлмайдиган ва ядро қуролидан фойдаланишга олиб бориши эҳтимоли юқори, ҳал қилиб бўлмас вазиятни кучайтирмоқда. Шунга биноан, Корея халқ армияси бош штаби ҳарбий қаршилик кўрсатиш борасида ўзининг асосий қарашини маълум қилди.\n"Корея халқ армиясининг ядровий каллаклари Сеулни култепага айлантиради", — дейилади КМТА хабарида.\nШимолий кореялик ҳарбийлар шунингдек, кескинлик тобора кучайса ва яриморол осмонида АҚШнинг В-1B бомбардимончи самолётлари парвозини давом эттираверса, Американинг Гуам оролидаги ҳарбий авиабазасини "ер юзидан супуриб ташлашини" таъкидлашган.\n22 сентябрь куни АҚШнинг Тинч океани қўмондонлиги (USPACOM) Американинг иккита B-1B стратегик бомбардимончи самолёти КХДР чегараларига жуда яқин ҳудуддан учиб ўтган. Улардан бири Сеулдан 70 км жануброққа қўнган.\n"Сўнгги 20 йилда биринчи марта В-1В Корея яриморолига қўнди", — дейилади USPACOM баёнотида.\nАҚШ КХДР ҳарбий база Сеул


Игор Стимач: «Локомотив»ни кичик Ўзбекистон терма жамоаси деса бўлади» » Скачать музыку бесплатно новинки музыки 2016-2017\nИгор Стимач: «Локомотив»ни кичик Ўзбекистон терма жамоаси деса бўлади»\nКомментариев: 0 Просмотров: 177 Дата: 15-03-2016, 00:40 Матбуот анжуманининг иккинчи қисмида мезбонлар устози Игор Стимач (хорватиялик мураббий) ва “Сепаҳон” футболчиси Али Каримий иштирок этишди.И.Стимач: – Эртага бизни жуда муҳим баҳс кутиб турибди. “Локомотив” яхши шаклланган жамоа, уларни кичик Ўзбекистон терма жамоаси деса ҳам бўлади. Бизга осон бўлмаслиги аниқ, лекин ютишга ҳаракат қиламиз.А.Каримий: – Биз бу ўйинга жиддий ҳозирлик кўрдик. Ўз майдонимизда худди “Ан-Наср”ни ютганимиз каби “Локомотив”ни ҳам мағлуб этмоқчимиз. Рақиб сафида кучли футболчилар кўп, бирини ажратиш керак бўлса, 18-рақамдаги Тимур Кападзени кўрсатган бўлардим.– Рақибни қанчалик ўргандингиз?И.Стимач: – Биз уларнинг ОЧЛдаги аввалги иккита ўйинини кўриб чиқдик. “Локомотив” яхши ҳаракат қилди дея оламан. Қолаверса, Ўзбекистонда ички чемпионат яқинда бошланганини ҳам биламиз.– Гуруҳда қизиқарли вазият юзага келган, иккита жамоада уч, яна иккитасида икки очко бор. Шунингдек, барча клубларда тўплар нисбати бир хил 2-2. Бу борада нима дея оласиз?И.Стимач: – Мен математик эмасман. Мени фақат эртанги ўйин ўйлантирмоқда, бошқаси билан қизиқаётганим йўқ. - деб хабар бермоқда Stadion.uz нашри.


Шойгу: Дунё тартибини АҚШ бузмоқда » Ўзбекистон янгиликлари – Zamin.uz\nШойгу: Дунё тартибини АҚШ бузмоқда\nРоссия мудофаа вазири Сергей Шойгу Пентагон раҳбари Эштон Картернинг Россияга нисбатан илгари сурган айбловларига жавоб берди. Картер жаҳон ҳамжамиятида мавжуд тартибни Россия бузаётганини айтган эди. Шойгуга кўра, аслида, АҚШ ғарбдаги ҳамкорлари билан бирга дунё тартибини вайрон қилиш учун аста-секинлик билан ҳаракат олиб борган, деб хабар қилмоқда "Кун" нашри.\n«Айнан АҚШ ва унинг ғарбдаги иттифоқчилари Босния ва Косоводан бошлаб, Ироқ ва Ливиягача босқичма-босқич дунёнинг мавжуд тартиби асосларини бузиб келди. Россия эса, Югославияни парчалашга қаратилган Америка-НАТО амалиётидан бери уларнинг бундай ҳатти-ҳаракатларининг оқибати нимага олиб келишидан ҳар доим огоҳлантириб келган», — дея Картернинг сўзларидан таажжуб билдирган Сергей Шойгу.\nШойгунинг қўшимча қилишича, «Ироқ, Афғонистон, Ливия, бошқа мамлакатларда боши деворга урилганига қарамай, америкалик ҳамкасблар ўзларига етарли хулоса чиқаришмаяпти».\nУнинг сўзларига кўра, Қўшма Штатлар «ўзининг хатолари учун масъулиятни мустақил дунёқарашга эга Россия, Хитой ва бошқа айрим давлатларга юклаш ўрнига» стратегиясини ўзгартириши лозим.\nБундан ташқари, Россия мудофаа вазирининг таъкидлашича, «дунё тартибини Америка тартиби» билан адаштирмаслик керак, чунки «дунё тинчлиги ва тартибини сақлаш фақат Пентагоннинг эмас, бутун жаҳон ҳамжамиятининг вазифасидир».\nТеглар: Шайгу АҚШ Россия дунё тартиби бузмоқда\n13:05 Эштон Картер: Россия дунё тартибини бузмоқда\n11:01 Обама АҚШ ҳарбий-ҳаво кучлари штаби қўмондони лавозимига Югославияда уриб туширилган учувчи номзодини таклиф қилди\n10:27 Россия Сурияда берган биргина авиазарба натижасида 600 дан зиёд жангари йўқ қилинди\n21:55 Россия ТИВ: Россия ва АҚШ махсус хизматлари A321 иши бўйича ҳамкорлик қилмоқда


АҚШ Туркиянинг ҳарбий амалиёти тез тугашини хоҳлайди\n14 май 2021, Тошкент вақти: 00:39\nАҚШ мудофаа вазири Роберт Гейтс Туркия раҳбариятини Ироқдаги ҳарбий амалиётларни тезроқ тугатишга ундаш мақсадида Анқарага ташриф буюрди ва бир қанча музокаралар ўтказди.\nЎтган ҳафтада Туркия курд айирмачиларига қарши амалиёт ўтказиш учун минглаб аскарини Ироқ шимолига киритган эди.\nАҚШ Туркиянинг бу амалиёти қисқа вақт давом этиши ва тез тугалланишини хоҳламоқда. Аммо Туркия АҚШнинг талабига кўнишдан йироқ. Туркия мудофаа вазири Вэжди Гонул Курдистон ишчилар партиясига қарши амалиёт қанча вақт талаб этса, турк қўшини Ироқ шимолида шунча вақт қолишини билдирди. Шунингдек, у расмий Анқара Ироқ шимолида кўп вақт қолишдан манфаатдор эмаслигини ҳам қайд этди.\n“Минус 26 даража совуқда лозим бўлган муддатдан ортиқ қолиш ниятимиз йўқ”,- деди Вэжди Гонул.\nҲозир турк қўшинларининг Ироқ шимолидаги тоғли минтақаларда давом этаётган амалиёти ўта мураккаб вазиятларда ўтмоқда. Туркия ҳарбийлари амалиётларда ҳозирга қадар курд жангариларидан 230 нафари ўлдирилгани, 24 турк аскари ҳалок бўлганини билдиряпти. Курдистон ишчилар партияси эса турклар 100 та аскарини йўқотганини даъво қилмоқда.\nАмалиётларнинг иккинчи ҳафтаси давом этар экан, Бағдод ҳукумати турк қўшинининг Ироқ шимолидаги ҳаракатлари мамлакатдаги хавфсизлик муаммоларини яна ҳам чигаллаштириб юборишидан чўчимоқда.\n“Биз турк қўшини Ироқ ҳудудларидан имкон қадар тез чиқарилишини талаб этамиз. Шу билан бирга, Ироқ ҳукумати Туркия билан терроризм ва Курдистон ишчилар партиясига қарши бошқача йўл билан курашда ҳамкорлик қилишга тайёрлигимизни ҳам билдирамиз”,- деди Ироқ ташқи ишлар вазири Ҳушёр Зебарий.\nУнинг бу баёноти Туркия бош вазири Ражаб Тоййиб Эрдўғоннинг ташқи сиёсат масалалари бўйича маслаҳатчиси Аҳмад Довуд ўғли билан Бағдодда ўтказилган музокаралардан сўнг янгради. Довуд ўғли эса террорчиларга қарши Туркия олиб бораётган ҳарбий амалиётлар минтақа, жумладан, Ироқ хавфсизлиги учун муҳим эканини таъкидлади.\n“Биз учун бу давомли ҳарбий амалиётлар Ироқ суверенитетининг бузилиши эмас. Бунинг тескарисидир. Бу террорчилар макон топган ҳудудда Ироқ суверенитети тикланишига қаратилган бир амалиёт ҳамдир. Бу амалиётдан мақсад Курдистон ишчилар партияси террорчиларини йўқ қилишдир”,- деди Аҳмад Довуд ўғли.\nИроқ ичкарисида фақат Бағдод ҳукуматигина Туркиядан қўшинларини олиб чиқишни талаб этаётгани йўқ. Ироқ шимолидаги Курдистон мухторияти раҳбари Маъсуд Барзоний агар турк қўшинлари томонидан курд тинч аҳолиси нишонга олингудек бўлса, бунга қарши кенг миқёсли қарши амалиёт бошлаб юборилиши ҳақида огоҳлантирди. Ироқ шиалари етакчиси Муқтадо ас-Садр эса Туркия қўшинларини Ироқ шимолидан олиб чиқмаса, минтақага ўз жангариларини юборишини маълум қилди.\nКурдистон ишчилар партияси 1984 йилдан бери мухторият учун курашиб, турк хавфсизлик кучларига ҳужумга қилиб келади. Курд айирмачилари томонидан содир этилгани айтилган террор ҳужумлари оқибатида минглаб одам қурбон бўлган.\nАҚШ курд айирмачилик ҳаракати – Курдистон ишчилар партиясини Америка, Туркия ва Ироқнинг умумий душмани ҳисоблайди. Ўтган ноябрь ойидан буён АҚШ Ироқ шимолидаги курд жангарилари жойлашган ҳудудлар ҳақида Туркияга жосуслик маълумотларини бериб келади.


ФИҚҲИЙ МАЗҲАБЛАРНИНГ ҲАҚЛИГИ БОРАСИДА ҲУЖЖАТ ВА ФАТВОЛАР — Zamaxshariy.uz\n2 ноября, 2017 admin Без рубрики\nПайғамбаримизнинг (с.а.в.) муборак ҳаётларининг оҳирига келиб, Қуръони Карим оятлари тушуши ҳам оҳирига етиб қолди. Кейинги босқичдаги оятларнинг аксарияти ҳукмларга тегишли эди. Турли қабила ва юрт одамлари Исломни қабул қилишди. Янги мусулмонлар қаршисида деярли йигирма уч йил давомида тушиб тўпланган оятларни ўқиб-ўрганиш, уларга амал қилиш, шариат аҳкомларини ўз ҳаётларида тадбиқ қилиш вазифаси турар эди. Табиийки, ёш саҳобалар ўзларидан катталардан, янги мусулмонлар эскиларидан шаърий масалаларини сўрай бошлашди.\nБу ишларда баъзи саҳобалар ўз илмлари, топқирликлари билан бошқалардан ажралиб чиқдилар. Уламоларимиз фиқҳ билан машҳур бўлган тўрт халифани, Абдуллоҳ ибн Маъсуд, Абдуллоҳ ибн Умар, Абдуллоҳ ибн Аббос, Абдуллоҳ ибн Амр ибн Осс, Зайд ибн Собит ва Оиша онамизни (р.а.) мисол қилиб келтирадилар.\nШунингдек пайғамбаримиз Муҳаммад (с.а.в.) аҳолиси мусулмон бўлган узоқроқ юртларга ўз вакилларини, ўша ердагиларга шариат аҳкомларини ўргатиш, уларнинг ҳаётида ориз бўладиган масалаларни ҳал этиш юбора бошладилар.\nЖумладн, Яманга Муоз ибн Жабални (р.а.) юборишни ирода қилдилар. Муоз ибн Жабал (р.а.) ўз иш жойларига жўнаб кетаётганларида пайғамбар (с.а.в.) у кишини тўхтатиб, » У ерда сенга бир масала ориз бўлса, қандай қилиб ҳукм чиқарасан? » деб сўрадилар. Муоз ибн Жабал (р.а.) » Аллоҳнинг китоби ила «, деб жавоб бердилар. Расули Акрам (с.а.в.): » Аллоҳнинг китобидан топа олмасангчи? » деб сўрадилар. Муоз ибн Жабал (р.а.) » Аллоҳнинг пайғамбари суннати ила «, деб жавоб бердилар. Пайғамбар (с.а.в.): » Аллоҳнинг пайғамбари суннатидан ҳам топа олмасангчи? » деб сўрадилар. Шунда Муоз ибн Жабал (р.а.) қараб турмосдан, «фикрим ила ижтиҳод қиламан «, дедилар. Пайғамбар (с.а.в.) бу жавоблардан ғоят мамнун бўлдилар ва: «Аллоҳ расулининг вакилини, Аллоҳни ва расулини рози қиладиган нарсага муваффақ қилган Аллоҳ таолога ҳамду санолар бўлсин «, дедилар.\nБиринчи ҳижрий асрнинг иккинчи ярми ва иккинчи ҳижрий асрда Ислом дини дунё бўйлаб кенг тарқалди. Турли араб бўлмаган ҳалқлар ҳам мусулмон бўлдилар. Табиийки, улар ўзларига Қуръони Карим ва пайғамбаримизнинг (с.а.в.) суннатларидан шариат аҳкомларини чиқариб, тартибга солиш имконига эга эмаслар. Бир тарафдан тил билмайдилар, қолаверса, илмлари йўқ. Нима қилиш керак? Билганлардан сўраш керак. Шундай қилиб, аста-секин кишиларга диний ҳукмларни ўргатадиган, уларнинг саволларига жавоб берадиган кишилар ажралиб чиқа бошлади. Кейинчалик шароит бутун бошли китоблар таълиф қилиш, масалаларни жамлаб баён қилишни ҳам тақозо қилиб қолди. Бу ҳақиқатни халифа Жаъфар Мансур ва Имом Молик ораларида бўлиб ўтган ҳодисадан ҳам билиб олсак бўлади. Имом Молик ибн Анас ёшликларида Жаъфар Мансур билан бирга ўқиган эканлар. Катта бўлганларида йўллари турлича бўлиб, Имом Молик илмда, айниқса, фиқҳда улкан алломалик даражасига етиб, ҳамманинг ҳурматига сазовор бўлдилар. Оғайнилари ва ҳамдарслари бўлмиш Жаъфар Мансур Имом Молик билан мажлис қурди ва у кишига: » Яқин орада мен билан сендан илмлироқ одам йўқ, ўзинг кўриб турибсан, мен мана шу иш ила машғул бўлиб қолдим (яъни, халифалик). Сен одамларга диний ишларини енгиллаштириб берсанг «, деди. Имом Молик рози бўлдилар ва «Муватто» китобини таълиф қилдилар. Янаги ҳаж мавсумида «Муватто» китоби билан танишган халифа Жаъфар Мансур қойил қолди ва Имом Моликка: «Жуда яхши қилибсан, агар ҳохласанг, ҳамма одамларни шу китобга жамлайман», деди. Имом Молик: «Йўқ, ундай қилма, Расулуллоҳнинг саҳобалари ҳамма ёққа тарқалиб кетишди, уларнинг ҳар бири ўзи билан яхшиликни олиб кетди», дедилар.\nИккинчиси: Пайғамбаримизнинг (с.а.в.) суннатлари. Агар фақиҳ ўша масалага жавобни Қуръондан топа олмаса, суннатга мурожаат қилади. Уни топиб ҳукмини баён ҳам қилади.\nУчинчиси: Ижмоъ-бир даврнинг иждиҳод аҳли бўлган уламоларнинг бир овоздан бирор масалани қабул қилишларидир. Мисол учун, Қуръони Каримни китоб шаклига келтириш зарурлиги Қуръоннинг ўзида ҳам пайғамбаримизнинг (с.а.в.) суннатларида ҳам таъкидланмаган. Аммо пайғамбаримиз (с.а.в.) вафотларидан сўнг урушларда Қуръонни ёд биладиган қорилар кўплаб шаҳид бўлаётганидан ташвишланган ҳазрати Умарнинг (р.а.) таклифлари билан халифа Абу Бакр Сиддиқ (р.а.) Қуръонни жамлашга амр бердилар. Бунга ҳамма рози бўлди, ҳеч ким қарши чиқмади. Бу иш ижмоъ орқали амалга ошди.\nТўртинчи: Қиёс. Яъни, аввалги манбаларда ҳукми келмаган масалани, шунга ўхшаш манбаларда ҳукми бор нарсага қиёслаб ҳукм чиқариш.\nФақиҳларимиз суянадиган яна баъзи манбалар ҳам бор. Улар тўртта мазкур асосий ва қолган ёрдамчи манбаларга суянган холда кўп масалаларни ҳал қилганлар. Ўша даврда кўплаб фақиҳлар етишиб чиққанлар. Уларнинг кўпчилиги ўзлари дунёдан ўтишлари билан фиқҳий ишлари ҳам қолиб кетган. Аммо мусулмонлар оммасига кенг тарқалган, шогирдлари ва орқасидан эргашувчилари кўп бўлган уламолар фиқҳий мазҳаб соҳиблари, деб тан олинган. Шулардан тўртталари бутун дунёга машҳур бўлганлар ва уларнинг мазҳаблари мусулмонлар жумҳури томонидан расмий фиқҳий мазҳаблар, деб тан олинган. Булар қуйидаги мазҳаблар:\n“Фиқҳий мазҳабларнинг баъзи масалаларга оид ихтилофини тақозо қилган илмий сабаблари бор. Бу ишда Аллоҳ Таолонинг катта ҳикмати, жумладан, бандаларига раҳмат ва шаръий далиллардан ҳукм чиқаришга кенг йўл очиш бордир. Сўнгра бу нарса бир неъмат ва фиқҳий-қонуний бойлик бўлиб, Ислом умматига диний ва шаръий ишларда кенглик яратиб беради. Шунда биргина, бошқасига ўтиб бўлмайдиган шаръий татбиқ ила чегараланиб қолинмайди. Балки, умматга баъзи вақтларда ва ишларда фақиҳ имомлардан бирларининг мазҳаби торлик қилиб қолса, бошқа мазҳабда кенглик, юмшоқлик ва осонлик топилади. Мазкур нарса ибодатга, муомалотга ёки оила, маҳкама ва жиноий ишларга ҳамда ҳаётнинг бошқа соҳаларига оид бўлиши мумкин.\nМазҳабларнинг ушбу ихтилофи-фиқҳий ихтилофдир. Бу динимизнинг камчилиги ҳам, динимиздаги қарама-қаршилик ҳам эмас. Бундоқ ихтилофнинг бўлмаслиги мумкин ҳам эмас. Ўзининг комил фиқҳи, ижтиҳоди ва қонуний низомига эга бўлган ҳар бир умматнинг фиқҳий ижтиҳодий ихтилофи бўлмай иложи йўқ».\nШовот тумани Қарри Эшон бобо масжиди имом-хатиби\nPrevious Post:БИДЪАТ НИМА\nNext Post:АҚИДАПАРАСТЛАР НАЙРАНГЛАРИДАН ОГОҲ БЎЛАЙЛИК


Ғаллаороллик ота-оналар мактабдан сўнг болаларини нега уйга қамашмоқда?\n17:53 / 28.03.2017\nШавкат Мирзиёев Ўзбекистон Республикасининг президенти этиб сайлангач, ўз ишини халқ билан мулоқот ва инсон манфаатларига қаратди. Бундан ташқари, жойларда фаолият юритувчи ҳокимликлар, мутасадди ташкилотлар ҳам халқ билан юзма-юз мулоқот қилишга ундалди. Бу борада қатор йиғилишлар, мажлислар ҳам ўтказилди ва бу ишлар давом этмоқда.\nПрезидентнинг ўзи ҳар бир вилоятга шахсан ташриф буюриб, мавжуд муаммолар, олиб борилаётган ишлар ва келажакдаги режалар билан яқиндан танишмоқда.\n“Ўзбекистон” телеканали орқали намойиш этилган кўрсатувлардан бирида Жиззах вилояти, Ғаллаорол туманидан лавҳалар кўрсатилган. Унда маҳаллардаги болаларнинг ўқишдан ташқари ҳолати, улар бўш вақтларини нима билан ўтказишлари атрофлича ёритилган.\nКўрсатувдаги тасвирлар салбий ҳолатларни кўрсатиб турибди. Бўш ётган спорт майдонлари ёки болалар билан гавжум яроқсиз майдонлар мантиқан бир-бирига уйғунлашмаган вазиятни кўрсатади. Ота-оналарнинг айтишича, уларнинг маҳалласида на бир истироҳат боғи ва на болалар майдончаси бўлмагани сабаб улар болаларини ёки невараларини мактабдан қайтишгач, ҳовлига қамаб ўтиради. Кўрсатувда, шунингдек, мавзуга доир бошқа муаммолар ҳам тилга олинган.\nЖойларда шу пайтга қадар мавжуд муаммолар босқичма-босқич ҳал этиб борилмоқда. Буни реал ҳаётнинг ўзи ҳам кўрсатиб турибди. Аммо ён-атрофида бўлаётган ўзгаришларни кўрмаётган ёки кўришни истамаётган ва ёки тушунмаётган айрим мутасадди раҳбарлар олдинга қараб кетаётган аравани секинлаштирмоқда. Бу эса тараққиётнинг секинлашишига олиб келади.


Расман! Талабаларга стипендия тўлашнинг янги тартиби...\n05.02.2020 23:15 0 5877\n31 январдаги Вазирлар Маҳкамаси қарори билан, 2020 йил 1 февралдан бошлаб, талабаларга стипендия тўлашнинг янги тартиби жорий этилади. Бу ҳақда, Олий ва ўрта махсус таълим вазирлиги хабар бермоқда.\nҚизиқ, Ҳукумат қарори 31 январда қабул қилинган бўлса, унда нима учун 5 февраль куни кечқурун эълон қилиняпти? Ва шунда ҳам 2 қатор гап холос. Вазирлик шу пайтгача билмаганмиди шунақа қарор қабул қилинганини? Ёки аслида қарор бугун имзолангану, лекин орқа сана билан номер қўйишдими?\nҲукумат қарорининг ўзи қани? Нима учун ҳалигача Lex.uz сайтида йўқ. Бир пайтлар роса мақтанишгандику, энди норматив ҳужжатлар жуда қисқа вақт ичида «Расмий ҳужжатлар» бўлимида пайдо бўлади деб.\n«Норматив-ҳуқуқий ҳужжатлар тўғрисида»ги Қонунга биноан, норматив ҳужжатлар расман эълорасман эълон қилинмади, унда қанақа қилиб 1 февралдан янги тизимга ўтилади?\nВазирлар Маҳкамасининг қарорлари 5 кундан буён ҳеч қаерда эълон қилинмаётганини кимдир тайинли асос билан тушунтириб бера оладими?н қилингандан кейингина кучга эга бўлади. Лекин стипендия тўғрисидаги қарор 5 февралда ҳам ҳали\nLexUz порталига 5 февралдаги (яъни бугунги) 61, 62-сонли қарорлар жойлаштирилгану, лекин 31 январдаги 59-сонли қарор ҳалигача йўқ.\nНима учун норматив ҳужжатларни эълон қилишнинг аниқ ишлайдиган тизими йўқ? Шунчалик қийинми бу иш? Ёки бунга ҳам албатта энг юқоридан «сиёсий ирода» керакми?\nҚабул қилинган қарорларни расман эълон қилиш учун Адлия вазирлигига ўз вақтида етказиб беришни кимдир назорат қиладими ўзи? Вазирликни тушунаман, улар юқори турувчи орган сифатида «КабМин»га ортиқча эътироз ёки қатъий талаб қўя олмаса керак. Лекин Вазирлар Маҳкамасининг ўзида ижро назоратини кимдир юритиши керакку ахир.\nМенимча, қарорларнинг тез имзоланиши ёки эълон қилиниши Ҳукуматдаги комплексларга боғлиқ бўлса керак. Қайсидир комплекс зўр ишлайди, ўшанчун қарорлар кўп куттирилмайди. Қайсидир комплекс эса аксинча, шунга доим муаммо бўлади.\nГапим кимларгадир ёқмаса ҳам айтаман, Вазирлар Маҳкамасида таълим бўйича қарорлар масаласи азал-азалдан тошбақа мисоли секин бўлган. Тошбақадан ҳам секинроқ ҳатто!\nСтипендиялар қайта ҳисоб-китоб қилиниши керак\nМайли, расмий қарор матни ҳалигача бўлмаса ҳам, лекин ҳар ҳолда икки энлик расмий хабар бор, шу хабарга қараб ҳуқуқий хулоса қилсак бўлади.\nСтипендия тўлаш тартиби эндиликда Вазирлар Маҳкамаси қарори билан белгиланади. Илгари бу жараён Молия ҳамда Олий ва ўрта махсус таълим вазирлигининг қўшма қарори билан тасдиқланган йўриқнома асосида тартибга солинарди.\nВазирлар Маҳкамасининг қарорига биноан стипендияга оид янги тартиб 1 февралдан амал қилар экан. Демак, бундан хулоса қилиш мумкинки, 1 февралгача эски тартиб кучда бўлади.\nЭски тартиб кучда бўлади дегани, талабаларга 1 февралгача табақалаштирилган (1 - 0,75 - 0,5 коэффицент) стипендия тўланиши керак бўлган.\nАммо сентябрь ойидан буён амалда қонуний кучда бўлган Йўриқномага риоя қилинмади, ҳеч бир қонуний асоси бўлмаса ҳам талабаларга стипендиялар бошқача тартибда тўланди. Батафсил мана бу ерда.\nАммо қонун устувор давлатларда бундай бўлмаслиги керак. Қонунни ҳурмат қилган Молия вазирлиги талабаларга асоссиз кам ёки кўп стипендия тўламайди. Қонунни ҳурмат қилган Олий таълим вазирлиги бу жараённи қўллаб-қувватламайди. Қонунни ҳурмат қилган Ҳукумат бунга томошабин бўлиб турмайди ва олдини олади.\nШу сабабли, талабалар билан токи 1 февралгача бўлган 5 ой (сентябрь-октябрь-ноябрь-декабрь-январь) учун қайта ҳисоб-китоб қилиниши керак. Бундай қайта ҳисоб-китоб 4 ва 5 баҳога ёпганлар учун фойдали, 3 баҳога ёпганлар учун зарар (тахминан 150 минг сўм) бўлади. Аммо наилож, қонунчилик талаби шундай, унга ҳамма бўйсуниши керак.\nЎзи қабул қилган муҳим қарорни 5 кундан буён расман эълон қилишни ташкил қила олмаган Ҳукумат ҳеч бўлмаса талабалар ҳаққини жойига қўйиб қўйгани маъқул, менимча. Яна ҳам ўзингиз биласиз, менинг ишим қонунни эслатиш холос.


Жума намози | Мусулмоннинг қулай йўриқномаси\nБош саҳифа/Bo'limlar/Намозингиз/Жума намози\nАллоҳ таоло жума куни пешин намозининг вақтида, Исломнинг энг буюк аломати ва фарзларидан бўлган намозни фарз қилди. У намоз вақтида мусулмонлар ҳафта ичида бир марта тўпланадилар ва имом тарафидан ирод қилинадиган ваъзу йўлланмаларни тинглайдилар. Насиҳатларни эшитадилар ва жума намозини адо этадилар.\nЖума намозига эрта келишга қараб, унинг ажру савоблари бўлади.\nЖума куни — ҳафта кунларининг энг муаззам ва улуғ айёмидир. Аллоҳ таоло бу кунни бошқа кунлар ичидан танлади ва бир неча имтиёзлар билан бошқа кунлардан кўра фазилатли қилди. Шулардан:\nАллоҳ таоло Муҳаммад соллаллоҳу алайҳи ва салламнинг умматини, Расулуллоҳ соллаллоҳу алайҳи ва саллам айтганларидек, бошқа умматларга бермаган нарса билан хослади: «Аллоҳ биздан аввалги (халқ)ларни жумадан адаштирди: яҳудийлар учун шанба, насронийлар учун якшанба бўлди. Аллоҳ бизни олиб келди (яратди) ва бизга жума кунини кўрсатди» (Имом Муслим: 856).\nЖума куни, Расулуллоҳ соллаллоҳу алайҳи ва саллам айтганларидек, Одам алайҳиссалом яратилган ва шу куни Қиёмат қоим бўлади: «Қуёш балққан энг яхши кун — жумадир. У куни Одам яратилди, у куни жаннатга киритилди ва жаннатдан чиқарилди. Қиёмат жума кунигина қоим бўлади» (Имом Муслим: 854).\nЖума намози кимга фарз бўлади?\nҚуйидаги тавсифларга эга бўлган одамларга жума намозини ўқиш фарз бўлади:\nХотинларнинг жума намозини ўқишлари фарз эмасдир.\nЖума намозини ўқиш балоғат ёшига етмаган болалар ва ақли заиф кимсаларга фарз бўлмайди.\nЖума намозини ўқиш мусофирларга, шаҳар ва қишлоқ четларида яшовчи саҳройиларга фарз бўлмайди.\nЖума намозининг ўқилиши ва аҳкомлари:\nЖума намозидан илгари ғусл қилиш, хутба бошланишидан илгари масжидга эрта бориш ва энг чиройли кийимларни кийиш, мусулмон учун мустаҳабдир.\nМусулмонлар жомеъ масжидларда тўпланадилар.\nИмом уларнинг олдига ўтиб минбарга чиққач, мусулмонларга юзланиб икки хутба ирод қилади ва улар ўртасида бир оз ўтириб олади. Хутба асносида мусулмонларга Аллоҳдан тақво қилишни хотирлатади, йўлланмалар, ваъзлар қилиб, оятлар ўқийди.\nНамозхонлар хутбани синчковлик билан тинглайдилар.\nУларнинг хутба пайтида гапиришлари, чалғитадиган бирон нарса ҳатто жойнамоз, тупроқ ёки тошларни ўйнаш билан банд бўлишлари ҳаром қилинган.\nСўнгра, имом минбардан тушади ва намоз ўқиш учун иқомат айтилади. Имом одамлар билан икки ракаат жума намозини товушини чиқариб, қироат билан ўқийди.\nЖума намози бир неча одамларнинг тўпланиши билангина машруъ бўлади. Бирон узри сабабли етиша олмаган одам, жума намози ўрнига пешин намозини ўқийди. Унинг жума намозини (ёлғиз) ўқиши раво эмасдир.\nЖума намозидан кечиккан ва имом билан бир ракаатдан кўра озроқ намоз ўқиган одам, намозини пешин ўлароқ тугаллайди.\nМусофир ёки аёл киши каби жума намози фарз бўлмаган одамларнинг жума намозини мусулмонлар жамоати билан ўқисалар, ўқиган намозлари раво бўлади ва улардан пешин намози соқит бўлади.\nЖума намозида ҳозир бўлишлари узрли бўлган шахслар:\nШариат жума намозини ўқишлари фарз бўлган шахсларнинг жума намозига келишларини фарз қилиб, дунё матолари билан ундан чалғиб қолишдан огоҳлантирди. Бу ҳақда Аллоҳ таоло айтди:\n«Эй мўминлар, қачон Жума кунидаги намозга чорланса (яъни, азон айтилса), дарҳол Аллоҳнинг зикрига боринглар ва олди-сотдини тарк қилинглар! Агар биладиган бўлсангизлар мана шу (яъни, Аллоҳнинг зикрига — Жума намозини ўқишга шошилиш) ўзларингиз учун яхшироқдир» (Жумъа: 9).\nБундан ташқари, шаръий узри бўлмаган кимсаларнинг жума намозида иштирок этмасликларини, қалбларига муҳр урилиш билан огоҳлантирди. Расулуллоҳ соллаллоҳу алайҳи ва саллам бу ҳақда: «Аллоҳ бирон лоқайдлик билан учта жумани қолдирган одамнинг қалбини муҳрлаб қўяди», дедилар (Абу Довуд: 1052; Имом Аҳмад: 15498).\n«Муҳрлаб қўйиш»нинг маъноси: унга муҳр уради ва пардалайди. Мунофиқ ва гуноҳкорлар қалбидек жоҳил ва золим қилиб қўяди.\nЖумага бормасликка рухсат берадиган узр — сиз дуч келган одатдан ташқари қийинчилик ёки ҳаётингиз ва соғлиғингизга зиён берадиган ҳаддан ортиқ зарардир.\n«Эй мўминлар, жума куни намозга чақирилса, Аллоҳнинг зикрига шошилингиз ва савдодан воз кечингиз».\nИш ва ёки вазифа туфайли жумага бормаслик узр ҳисобланадими?\nАслида, давомий иш ва вазифалар мусулмоннинг жума намозига бормаслиги учун баҳона бўла олмайди. Аллоҳ таоло бизларни ишларимизни ташлаб, намоз учун вақт айиришга буюриб шундай марҳамат қилади:\nШу боис, мусулмон Аллоҳнинг ибодатларини адо этишга имкон берадиган иш ва вазифаларни, гарчи моддий даромади оз бўлса ҳам, танлаши керак. Аллоҳ таоло бу ҳақда шундай дейди:\n«Ким Аллоҳдан қўрқса, У зот унинг учун (барча ғам-кулфатлардан) чиқар йўлни (пайдо) қилур. Ва уни ўзи ўйламаган томондан ризқлантирур. Ким Аллоҳга таваккул қилса, бас, (Аллоҳнинг) Ўзи унга етарлидир. Албатта Аллоҳ Ўзи (хоҳлаган) ишига етгувчидир. (Унинг хоҳишига қарши тургувчи кимса йўқдир)» (Талоқ: 2 – 3).\nИш қачон жума намозига бормаслик учун узр бўлиши мумкин?\nДавомий иш ва вазифа жума намозини ўқиш фарз бўлган одам учун икки ҳолатдагина узр бўлиши мумкин:\nИшда қолиши ва жума намозини тарк қилиши билангина катта манфаат қўлга келиши ёки ишни ташлаши билан катта зарар вужудга келиши ёхуд унинг ўрнига турадиган бирон кимсанинг бўлмаслиги.\n• Тез ёрдам ёки реанимация каби бўлимларда ишлаётган доктор.\n• Фуқаролар мулки ёки турар жойларини ўғри ва жиноий гуруҳлардан ҳимоя қилаётган посбон ёки миршаб.\n• Саноат ишлаб чиқаришида ишларни ҳар он кузатиб турган кимса.\nАгар иш мусулмоннинг ризқи учун ягона манбаси бўлса ва бундан ўзи ва оиласининг бундан бошқа озиқ-овқат каби зарурий эҳтиёжларини қоплайдиган бошқа даромад манбаи бўлмаса, унинг ўзи ва оиласини бошқа иш топгунига қадар ёки ўзини беҳожат қиладиган озиқ-овқат ва зарурий эҳтиёжларини қондирадиган манба топгунича иш жойида қолиши ва зарурат нуқтаи назаридан жума намозида иштирок этмаслиги жоиздир. Шундай бўлсада унинг бошқа иш ва тирикчиликнинг бошқа манбаини излаши шартдир.


Тошкент вилоятида катта миқдорда психотроп дорилар “қўлга тушди”. Улар ... - UzNews.uz\n12 марта, 19:11 344 0\nТошкент вилоятида катта миқдорда психотроп дорилар “қўлга тушди”. Улар қарийб $100 мингга баҳоланмоқда\nМазкур дорилар воситаларининг ноқонуний айланмасига алоқадорликда айбланиб, 5 кишига нисбатан жиноят иши қўзғатилди.\nТошкент вилоятида ўтказилаётган “зарбдор ойлиги” доирасида тезкор ходимлар тахминий нархи 1 млрд сўмлик (95 203 АҚШ доллари миқдорида) гиёҳвандлик ва психотроп дорилар воситаларининг ноқонуний айланмасига чек қўйди. Бу ҳақда вилоят ИИББ Ахборот хизмати маълум қилди.\nХабарда айтилишича, 2021 йил 3 март куни Тошкент тумани ИИБ Жиноят қидирув бошқармаси тезкор ходимлари томонидан ўтказилган тадбир давомида, Тошкент тумани Бунёдкор МФЙда яшовчи 1984 йилда туғилган М.К. ва шериги 1988 йилда туғилган Л.А. назоратдаги аризачига “трамадол” 15та конвалютадаги жами 150 дона таблеткаларни 300 минг сўмга сотаётган вақтида ушланади.\nУшланган шахслар билан ўтказилган суҳбат давомида дориларни “Маъмурхон” исмли шахсдан олганлигини аниқланади ва тадбир давом эттирилади. Тошкент туманида яшовчи М.З. ҳам 43 та конвалютадаги жами 430 дона трамадол ва 33 дона тропикомид таблеткаларни шартли харидорга сотаётган вақтида тезкор ходимлар томонидан қўлга олинади.\nМазкур дори воситасининг асосий манбасини аниқлаш ва жиноятга бутунлай чек қўйиш мақсадида тезкор тадбир давом эттирилиб, олинган маълумотга асосан, Тошкент тумани “Олтинтепа” МФЙда яшовчи 1894 йилда туғилган А.Ж.нинг яшаш хонадони белгиланган тартибда холислар иштирокида кўздан кечирилади. Кўздан кечириш давомида 5 789 дона “трамадол” ва 8 640 дона “селофен” кучли таъсир қилувчи психотроп дори воситалари сақлаётганлиги аниқланиб, далилий ашё сифатида ҳужжатлаштирилиб олинади.\nТошкент тумани ИИБ тезкор ходимлар томонидан ўтказилган тадбир натижасида тахминий бозор нархи 1 млрд сўмга тенг бўлган жами 6 239 дона “трамадол” гиёҳвандлик дори воситаси ва 8 640 дона “селофен” ҳамда 33 дона “тропикомид” кучли таъсир қилувчи психотроп дорилар далилий ашё сифатида олиниб, беш нафар шахслар ушланади.\nҲозирда мазкур ҳолат юзасидан Тошкент тумани ИИБ ҳузуридаги Тергов бўлими томонидан Ўзбекистон Республикаси ЖКнинг 273-моддаси 5-қисми билан жиноят иши қўзғатилиб, юқорида қайд этилган шахслар процессуал тартибида ушланган.


23 сентябр 2021, Тошкент вақти: 07:22\nРоссия ва бошқа давлатларда юриб, биометрик паспорт олишга улгурмаган Ўзбекистон фуқаролари эски нобиометрик паспорт билан мамлакатга қайтишлари мумкин. Ўзбекистоннинг Тожикистондаги элчихонаси мулозими Озодлик билан суҳбатда беш кун аввал бу ҳақда Тошкентдан махсус йўриқнома олишгани ва шу йўриқномага мувофиқ қўлида муддати ўтмаган эски паспорти бор ўзбек фуқаролари 2018 йилнинг 1 июлигача ватанларига қайтишлари мумкинлигини айтди.\n– Агар эски паспорт муддати ўтиб кетмаган бўлса, уни эгалари ўзлари яшаб турган ёки учинчи транзит мамлакатлар орқали ватанларига қайтишда фойдаланишлари мумкин, - деди элчихона мулозими.\nБу тартиб 2018 йилнинг 1 июлигача амалда бўлади. Лекин хорижга чиқиш учун ўзбек фуқаролари биометрик паспорт олишлари керак бўлади.\n- Эски паспорт билан фақат ватанга қайтса бўлади. Қайта хорижга чиқиш учун биометрик паспорт олиш лозим, - деди элчихона мулозими.\nОзодликка мурожаат қилган хорижда яшовчи бир қатор ўзбекистонликлар мамлакатга қайтишлари учун ўзлари яшаётган мамлакат чегара ходимлари шу йил бошидан буён улардан янги биометрик паспорт ёки Ўзбекистон элчихонасидан олинган “Ватанга қайтиш учун сертификат” дея аталувчи ҳужжатни талаб этаётгани ҳақда айтишган эди.\nЎзбекистон элчихонаси мулозимининг айтишича, ҳозирда барча мамлакатлардаги тегишли идораларга нобиометрик паспорт билан юрган Ўзбекистон фуқароларига чегарадан ўтишларида монеълик қилинмаслиги ҳақида билдиришнома жўнатилган.\n- Уч кун аввал ҳамма мамлакатдаги тегишли идоралар бундан хабардор қилинган. Ҳозир эски паспорт билан қайтишяпти, - деди ўзбек элчихонаси мулозими.\nАйни пайтда Россияда яшовчи айрим муҳожирлар Ўзбекистонга эски паспорт билан учоқ билети олиб бўлмаётганини айтишади.\n- Бугун ҳурсанд бўлиб, кассага борсак "эски паспорт билан сотмаймиз, чегарадан ўтказмайди", дейишди. У томонда эски паспорт билан ватанга қайтса бўлади, дейишяпти, бу томонда чегарадан ўтказмаслиги мумкин, деб билет сотмаяпти, кимга ишонишни ҳам билмай қолдик, - дейди Россиянинг Санкт Петербург шаҳрида яшовчи ўзбек муҳожири.\nОзодлик Санкт Петербург шаҳридаги авиакассага телефон қилди. Ўзбекистонга эски паспорти билан қайтмоқчи бўлганларга билет сотмаётган кассир ҳам ўзбекистонлик бўлиб чиқди.\n- Эски паспорт бўйича билет бермаяпмиз. Ўзбекистон мумкин деяпти, тўғри, лекин бу ердаги чегара назоратчиларини бу янгиликдан хабари, борми, йўқми билмаймизку. Мен ҳозир билет ёзиб берсам, чегарадан қайтариб юборса нима бўлади, - дейди авиакасса ишчиси.\nАйни пайтда Санкт Петербургнинг Пулково аэропорти паспорт назоратчилари ҳам, Москванинг Шереметьево аэропорти ходимлари ҳам нобиометрик паспорт билан юрган Ўзбекистон фуқаролари бугундан бошлаб чегарадан ўтказилишини тасдиқлашди.\n– Бугундан бошлаб ўзбек фуқароларининг эски паспорт билан чегарадан ўтишлари қайта тикланди, фақат қайтиш учун. Мамлакатга киришда биометрик паспортни тақдим этишлари керак бўлади, - деди Пулково аэропорти паспорт назорати ходимаси Озодлик билан суҳбатда.\nТошкент ҳукумати "ғайриинсоний қарори"дан қайтди\nЎзбекистон ҳукумати ўз фуқароларининг янги¸ биометрик паспортга ўтиши учун берилган муҳлат 2015 йил 31 декабрь куни тугагани ва шу муддат ичида янги паспорт олмасдан¸ хорижда қолганлар ватанга қайтиш учун махсус сертификат олишларини шарт қилиб қўйди.\n14 январь куни Ўзбекистон Ташқи ишлар вазирлиги Facebookдаги ўз саҳифасида бундай тартиб жорий қилинганини расман эълон қилди.\nРассом Tuz минглаб муҳожирларни қийнаётган паспорт муаммони ҳажв қилган.\n“Кўп сонли мурожаатлар сабабли шуни хабар қиламизки¸ ....\nЎзбекистон Республикасида доимий рўйхатдан ўтган ва Ўзбекистон Республикаси нобиометрик фуқаролик паспорти билан хорижий давлат ҳудудида вақтинча бўлиб турган Ўзбекистон фуқаролари Ўзбекистонга қайтишлари учун Ўзбекистон Республикасининг дипломатик ваколатхоналари ëки консуллик муассасаларига мурожаат қилишлари ва республикага қайтиш сертификатини олишлари керак”¸ дейилади вазирликнинг Facebookдаги расмий сайтида ўзбек ва рус тилларида қўйилган баëнотда.\nАйни пайтда бу баëнотни вазирликнинг расмий сайтидан топишнинг имкони бўлмади.\nЎтган ой Европа Комиссияси Ўзбекистон ҳукуматининг нобиометрик паспортларнинг амал қилиш муддатини тугатиш қароридан хавотирда эканини билдирганди.\nЕвропа Иттифоқи Ташқи ишлар Олий Комиссари идорасининг Марказий Осиё бўйича масъул мулозими Ивона Пиорко ўзбек расмийларининг қарори хориждаги ўзбекистонликларнинг ҳуқуқий мақомини савол остида қолдиргани ҳақда баёнот берган эди.\nЕИ мулозими ўзбекистонлик фаолларнинг Европа Комиссиясидаги чиқишларига жавобан бу ҳақда гапирган.\nШвецияда истиқомат қиладиган ўзбек фухолифати фаоли Пўлат Охунов Тошкент ҳукуматининг “ғайриинсоний қарори” хориждаги миллионлаб ўзбекларни мушкул аҳволда қолдиргани ҳақида баёнот билан чиққанди.


Самарқандда катта бокс: 200 нафар боксчи, 13 вазн, 145 жанг - zarnews.uz\nСамарқандда катта бокс: 200 нафар боксчи, 13 вазн, 145 жанг\nСамарқанд шаҳрида олимпия захиралари коллежлари ўқувчилари ўртасида бокс бўйича анъанавий “Олимпия чўққилари” республика спорт мусобақаси бўлиб ўтди.\nУч йилда бир ўтказилиб келинаётган бокс мусобақасида республиканинг барча вилоятлари, Қорақалпоғистон республикаси ҳамда Тошкент шаҳридан 200 нафарга яқин профессионал боксчилар ўн уч вазн тоифасида 145 та жанг ўтказди.\n- Кейинги пайтда барча вилоятларда бокс анча жонланиб, қизиқувчилар сони ортмоқда, - дейди халқаро тоифадаги ҳакам, мусобақа бош ҳаками Обиджон Зокиров. – Бу каби мусобақалар орқали биз миллий терма жамоамизни ҳам шакллантирамиз. Айниқса, Осиё ва халқаро беллашувларда Тошкент, Андижон, Самарқанд, Бухоро вилоятлари ва Тошкент шаҳри боксчиларининг нуфузи баланд.\nМусобақа натижасига кўра, республика олимпия захиралари коллежи жамоаси медаль жамғариш бўйича энг яхши натижани кўрсатди. Самарқанд олимпия захиралари коллежи боксчилари иккинчи ўринни эгаллаган бўлса, Чирчиқ олимпия захиралари коллежи спортчилари учинчи ўрин билан кифояланди.\nБулунғурлик боксчи қиз жаҳон чемпионатида бронза медалини қўлга киритди\nWBA рейтингида ўзбек боксчилари нечанчи ўринда?


ИнтерФУТБОЛ :: Ўзбекистон «дерби»си\nМазкур мулоҳазаларни қоғозга туширишдан аввал, битта расмий маълумот эътиборимизни тортди. Гап шундаки, Халқаро чемпионлар кубоги доирасидан ўрин олган ва Жозе Моуриньога ёқмаган «МЮ» - «Ливерпуль» учрашувини стадионда 101254 нафар америкалик мухлис кузатибди.\n«Беназир»ни таажжублантирган шунча мухлис еврофутболни жонли равишда кўриш учун пулини аямаган. Чунки улар Муҳаммад Салоҳ ёки ўзлари ёқтирган бошқа бир футболчининг ҳар доим ҳам АҚШ майдонида тўп сурмаслигини жуда яхши билишади.\nАлбатта, юлдуз ижрочилар ўйинини кўравериб, кўзи тўйган Жозе Моуриньони норасмий мақомдаги баҳс қизиқтирмаслиги табиий. Мегаюлдузлар ташрифига интизор мухлислар кўнглидаги ҳаяжонларни «юлдузлар фабрикаси»га бош бўлган «Беназир» қаердан билсин?\nҚолаверса, ўша баҳсда «МЮ» йирик ҳисобда енгилди. Мағлубият ҳар қандай ҳолатда аламли. Рақиб ғалабасини эътироф этган мағлуб кўнглида алам олови ловуллаб туради, барибир. Биз «Навбаҳор» - «Пахтакор» учрашувидан сўнг икки жамоа мухлиси ўртасидаги суҳбатга қулоқ тутдик.\n«Навбаҳор» мухлисининг «Ўйин ҳаққоний бўлди-а?» - қабилидаги саволига пойтахтлик меҳмон бироз қизишиб жавоб қайтарди: «Сизни ғалаба билан табриклайман! Лекин ака, бундай савол берманг, ичим ёниб кетяпти.\nЎйин тугади. Янги баҳсни кутамиз. Ойнинг ўн беши ёруғ, ўн беши қоронғу...». «Навбаҳор» мухлиси меҳмоннинг елкасига қоқди ва унга оқ йўл тилади.\nҲа, ҳаммаси тушунарли. «Интрига»сиз, баҳс-мунозараларсиз, тарафкашликсиз футболнинг қизиғи йўқ. Мағлубият алами боис, кўзлардан ёш тирқиратган, ғалаба онларида осмонларга олиб чиққани учун ҳам футбол спорт ўйинлари подшоси ҳисобланади.\nСўзимиз аввалида «МЮ» - «Ливерпуль» учрашувини бежиз эсламадик. «Навбаҳор» - «Пахтакор» қарама-қаршилиги бугун биз учун шундай мақомда. Балки ундан ҳам юқорироқ аҳамиятга эгадир. ХЧК ўйинлари узоқ ўлкаларда гуллаб-яшнайверсин. Бизга ҳозирча «лочинлар» ва «шерлар»нинг шундоқ кўз ўнгимиздаги ўзаро муросасиз курашлари муҳимроқ, қадрлироқ.\nЯқиндагина бир-бири билан баҳслашаётган наманганлик, фарғоналик, қўқонлик, андижонлик мухлисларни «Навбаҳор» - «Пахтакор» учрашуви бирлаштирди. Демак, футболимизда янгича мақомдаги рақобат шаклланмоқда. Собиқ иттифоқ даврида «Пахтакор» Москва клубларига қарши ўзгача руҳда тўп сурарди.\nЎша донгдор «Спартак», «Динамо» К., «Торпедо», «Локомотив» каби клублар «Пахтакор» стадионида тўлқинланаётган 40-60 минг кишилик мухлислар дарёси шаштидан ҳаяжонланарди, ҳайиқарди. Назаримизда, энди шундай миссия Наманганга кўчди. «Навбаҳор» ўз майдонида пойтахтнинг ҳар 3та клубини енгди.\nГарчи сафарда «Пахтакор»га ҳам, «Локомотив» ва «Бунёдкор»га ҳам имконият бой берилган бўлсада, наманганлик мухлислар пойтахтимиздаги учрашувларда қизиқарли кечишига муносиб ҳисса қўшишди. Илҳом Мўминжонов «Бунёдкор» - «Навбаҳор» баҳсини томоша қилиш учун Тошкентга борган «Навбаҳор» мухлисларига бежиз миннатдорчилик билдирмади, ахир.\nЗеро, бошқа жамоаларда мухлисларнинг пойтахтга оқими бу даражада кузатилмайди. «Миллий» стадионидан мағлубият алангасида ёниб чиқиб, Қамчиқ довонида юксакликка боққан мухлислар армиясини фақат «Пахтакор» устидан қозониладиган ғалабагина тинчлантирарди.\nЎйиннинг мақоми ва аҳамиятини шундан ҳам билиш мумкинки, «шерлар»нинг Ғуломжон Ҳамидов, Эргашбой Йўлдошев, Тўлқинжон Миралиев, Абдували Абдураҳимов каби жонкуяр мухлислари бир кун аввал Наманганга етиб келишди. «Навбаҳор» стадиони 15-секторига кириш жойида пойтахтликлар кайфиятига разм соламиз.\nАна, Ўткирбек Эшмуродов «Менинг нуроний мухлис биродарим!» дея Ғуломжон Ҳамидовни бағрига босяпти. Равшанбек Муслимов тўйга айтиб, домланинг қўлига таклифнома тутқазди. «Навбаҳор»нинг навқирон мухлислари узоқ йўл босиб, ўйинга келган отахон ишқибозларни олқишлашди: «Омад! Бизга ҳам сизларнинг ёшингизда мухлислик қилиш насиб этсин!»\nҚойил! Мухлислар ўртасидаги ўзаро яқинлик, самимий эътироф футболимизда янги уфқларни очишига ишончимиз комил. «Сафар учрашувларига борадиган мухлислар сони ошишига эришдик! Ҳаммаси Бобур Қобулович Шодиевнинг оқилона йўл-йўриқлари, Дмитрий Александрович Адисманнинг ажойиб ижрочилик маҳорати натижаси!» - дейди Илҳомжон Яквалхўжаев мамнуният билан.\nФутболимизга шундай муҳит зарур эди. Ажойиб атмосфера - ҳар икки клубнинг хизмати. Қарс икки қўлдан чиқади. Ўз олдига катта мақсадларни қўйган «Пахтакор» учун алоҳида эътирофга сазовор мухлислар армияси мавжуд. «Навбаҳор» каби рақибнинг бўлиши - айни муддао.\nЁруғ манзилларни кўзлаётган «лочинлар» учун «шерлар» шижоатидан устун чиқиш - чинакам байрам. «Навбаҳор» стадионидаги сирли қудратнинг моҳияти шундаки, бунда зукко мухлислар футболчилар ҳаракатини тартибга солишади, ўйинни санъаткорона бошқаришади, унга таъсир ўтказишади.\nБунақаси бошқа жойда кузатилмайди. Шундай муҳит учун ҳам футболни севса арзийди. Ўйин якунлангач, бир-бирларига омад ва ҳордиқ тилаб, тарқалаётган мухлисларни кузатар эканмиз, ўзларини Абдулла Раҳимов ва Шерали Жўраев деб таништирган ички ишлар ходимлари «Ака, ҳали бундан ҳам яхши бўлади. Футбол томошаси эртанги меҳнат ва тараққиёт учун куч бағишловчи манбага айланади!» - дейишди қониқиш билан.\nМуҳтарам мухлис! Бу сафар ўйин атрофидаги мулоҳазалар билан мақоламизни якунламоқчи эдик. Лекин икки мухлиснинг учрашувга муносабати фикримизни ўзгартирди. «Пахтакор» тарафдори Эргаш ака Йўлдошевнинг фикрича, Драган Черан, Баҳром Абдураҳимов каби футболчилар ишончни оқлашмади, Шота Арвеладзе эса муҳим учрашув учун таркиб танлашда адашди.\nУчрашувдан аввал «Навбаҳор» ғалабасини комил ишонч билан айтиб, кўпчиликни ҳайратлантирган Темур Тўрабоев эса Илҳом Мўминжонов зўр мураббий эканлигини таъкидлади. «Бу сафар бошқа дарвозабонни туширди-а?» - дея биздан сўради у киши.\nТасдиқ ишорасини олгач, завқ билан ҳайқирди: «Шахмат тили билан айтганда, буни от юриш дейдилар!» Бўлди! Бизнингча, шу кифоя! Келажакда Ўзбекистон «дерби»си мақомини олиб, фуббол дунёсига машҳур бўладиган рақобат хусусидаги баҳс-мунозараларнинг охирига етиш қийин...


«Бу ерга келганимда ака-укаларим йўқ, деб ёлғон гапирганман. Лекин яширмайман, ака-укам бор, улар ҳаёт, ўзларига тўқ. Меҳр-оқибатимиз йўқолган...»\nТиғиз замонда яшаяпмиз. Ҳар доим нимагадир шошиламиз, режалаштирган ишларимизни тезроқ қилишга ҳаракат қиламиз. Бир вақтнинг ўзида кўп юмушларни бажаришни истаймиз. XXI аср инсонга жуда кўп енгилликларни ҳадя этган бўлса-да, орамиздан меҳр-оқибатни олиб кетгандек.\nБугун меҳр-эътибор танқислашиб бораётгандек назаримизда. Яқинларимизни, ҳатто ота-онамизни йўқлаш, қўнғироқ қилиб ҳол-аҳвол сўрашга-да вақт тополмай қоламиз баъзида.\nШу мулоҳазалар билан, куни кеча Тошкент вилояти Оҳангарон шаҳридаги «Саховат» кекса ва ногиронлиги бўлган шахслар учун интернат уйи – халқ тилида қариялар уйида бўлиб, у ердаги турфа тақдир эгалари билан суҳбатлашдик.\n«Ўғлим ва келинимга оғирлигим тушмасин дейман»\nЭркин Холматов, 66 ёш:\n— Тошкент вилояти Ўрта Чирчиқ туманиданман. Касбим тракторчи, кейин ҳайдовчилик қилдим. Пешонамга ёзилган экан, юролмай қолдим.\nФарзандларни бирлаштириб, иноқ яшашини таъминлаб туришда ота-онанинг ўрни катта экан. Ота-онам вафот этишганидан кейин ака-укаларимиз ўртасида муносабатлар совишни бошлади. Аёлим тириклигида бирмунча яхши эди. Кампирим тирик бўлганида бу ерга келмасмидим...\nБу ерга келганимда ака-укаларим йўқ, деб ёлғон гапирганман. Лекин яширмайман, ака-укам бор, улар ҳаёт, ўзларига тўқ. Меҳр-оқибатимиз йўқолган...\nСабаб? Ногиронлигим бўлса керак. Қўлингиздан иш келса, сизни қадрлашаркан, бўлмаса, ҳеч кимга керагингиз бўлмай қоларкан. Бандасини ногирон қилмасин экан. Бу биз учун бир синов.\nИкки қиз, бир ўғлим бор. Ўғлим Қозоғистонда ишлаб келаман, деб ўша ерда қолиб кетди. 6 фарзанди, аёли билан ўша ерда уй-жой қилиб яшаяпти. Ўғлим ишлари юришиб кетгандан кейин мени ҳам олиб кетди. Бирга яшадик. Лекин у ерда яшашга жуда қийналдим. Ҳамма шароит бор. Аммо... бировнинг қош-қовоғига қараш, тўғри муомала қилиш ниҳоятда оғир экан. Деярли кўчага чиқаришмасди; баъзида ўғлим кўча бошига айлантириб келарди.\nУларга оғирлигим тушаётганини билиб кетмоқчи бўлдим. Уйдан қочиб кетишга қарор қилдим. Ўғлим ишдалигида кетай, десам, келиним қаёққа кетаётганимни сўради. Унга тушунтириб, ўз ҳаётим билан яшашимни айтдим. Рухсат беришмади.\nБу орада қизим вафот этиб қолди. Шундан кейин Ўзбекистонга қайтаман, деб туриб олдим. Қизимнинг маъракалари ўтгандан кейин борадиган жойим йўқ эди. Турли жойларда яшаб юравердим: Пскентда бир одамнинг дала ҳовлисида, кўчада қулай жойда, цемент заводининг қоровулхонасида яшадим. Кейин бу аҳволимни кўрган бир маҳалла раиси қариялар уйи борлиги ҳақида айтди. Сўнг ҳужжатларимни тўғирлаб бу ерга келдим. Келганимга бир ярим йил бўляпти.\n«Орзум – болалигим ўтган уйни кўриш...»\nСанобар Каримова, 52 ёш:\n— Тошкент шаҳриданман. 14 ёшимда ота-онам автоҳалокатда вафот этишган. Ягона фарзанд эдим. Онамнинг яқин дугонаси мени қарамоғига олди. У кўп зуғум ўтказарди. 23 ёшимда сўраб-суриштирмасдан бир одамга турмушга беришди. Энди рўшнолик кўраман, деб ўйлагандим. Йўқ, ундай бўлмади. Эрим тез-тез ичиб келиб урарди.\nЭрим уй таъмири билан шуғулланарди; иссиқхонада ҳам ишладик, Қўйлиқда 12 йил нон ёпиб сотдик. У билан баравар ишлардим. Тинмасдик. Уйда ўтиришимга қўймасди. Маст ҳолда дўппослашлари, хиёнатлари, хўрлашларини кечирардим. Ўртамизда фарзанд бўлмаган. Бола асраб олишга рухсат бермаган.\nОвсиним билан қилган хиёнатини кечиролмадим. Керакли нарсаларимни олдим-да, уйдан чиқиб кетдим. Бунга ҳам 9 йил бўляпти. Бу орада турли танишларимнинг уйида яшаб юрдим. Биласизми, бировнинг уйида яшасангиз, қош-қовоғига қараркансиз... Нонни ҳам ўйлаб еркансиз... Кейин ҳокимиятга мурожаат қилиб, шу ерга келиб қолдим.\nНима мени афсуслантиради? Ўтган ҳаётимдан афсусланаман. Балки ота-онам тирик бўлишганида, тақдирим бундай бўлмасмиди?\nОрзу? Орзум – болалигим ўтган, ота-онам билан яшаган уйимизни кўриб келиш ва неча ёшда бўлсам ҳам, Ҳажга бориб келиш...\nЮришга қийналаман. Хасталикдан тузалиб кетишни хоҳлардим. Расмий ишда ишламаганим учун пенсия олмаяпман. Ногиронлик нафақаси эса бу ерда яшаётганим сабабли давлат ҳисобига ўтиб кетаркан. Қўлимда озроқ пул бўлиши учун шу ердагиларга кийим тўқиб беряпман.\nОта-онасини қариялар уйига ташлаб қўядиган, қаровсиз қолдирадиганларга шуни айтардимки, ўз вақтида уларнинг қадрига етишсин. Ўтиб кетганларидан кейин ҳеч ким сизни уларчалик қадрламайди. Уларга нимаики яхшилик истасангиз, ҳаётлик вақтларида қилинг.\n«Фарзандларимни кўришни хоҳлайман, лекин...»\nҲусан Мамадалиев, 61 ёш:\n— Бу ерга 2013 йилда келганман. Сирдарё вилояти Янгиер туманидаги саховат уйи ёпилганидан кейин бизни шу ерга олиб келишди. У ерга эса 40 ёшдан ўтиб борганман. Бунга автоҳалокат туфайли ногирон бўлиб қолганим сабаб бўлган. Инвалид бўлиб қолганимдан кейин аёлимнинг менга нисбатан муносабати ўзгарди, шу сабаб уйни тарк этишга қарор қилгандим.\nБир ўғлим, бир қизим бор. Уйдан чиқиб кетаётганимда ўғлим ҳали кичик эди. Қизим турмушга чиққанди. Ҳозир боласи бордир. Ўғлим ҳозир 30 ёшга тўлган бўлиши керак. Балки, у ҳам оила қургандир.\nБиринчи аёлим, қизим ва ўғлим билан алоқамиз йўқ. Бошида қариялар уйига тушганимдан кейин қизим олиб кетаман, деди. Лекин унга оғирлигим тушишини хоҳламадим. Чунки ўзининг оиласи бор. Ўғлим эса онаси нима деса шунга қулоқ солади.\nҚизим шу ерда эканлигимни билса керак, ўғлим ҳам. Уларни кўришни хоҳлардим, аммо оилавий вазият бунга йўл қўймаяпти. Кўришга келишмаса ҳам майли. Ўз оилаларида тинч-тотув яшашса, менга шу етади.\nОҳангарондаги «Саховат» уйида кексалар учун берилган cариёғ аслида маргарин бўлиб чиқди


Чироқсиз бир йил – Сурхон тонги\nБош саҳифа / Жамият / Чироқсиз бир йил\nЧироқсиз бир йил\nМай 1, 2018\tЖамият Изоҳ қолдириш 744 Кўрилди\nёхуд Жарқўрғон туманида эътибордан четда\nқолаётган бир мурожаат хусусида\nАгар туйқусдан Жарқўрғон туманидаги “Меҳнатобод” маҳалласида бир оила қарийб бир йилдан буён чироқсиз ўтирибди, десангиз, биров ишонади, биров ишонмайди. Наҳотки, шундай тўкин, омон-омон замонда, яна денг, ахборот асри, дея эътироф этилаётган ХХI асрда бир ўзбек оиласи бир йиллаб чироқсиз ўтирса…\nБундан хабардор бўла туриб, амал курсисида бемалол ўтирган маҳаллий раҳбарлар оддий фуқаронинг мурожаатига эътибор қаратиш, амалий ёрдам кўрсатиш ўрнига фақат қоғоздагина ёзма жавоб қайтариб, аризани ёпиш билан шуғулланса, шу адолатданми? Дарвоқе, сўнгги пайтларда айрим туманларда аксарият мутасадди раҳбарлар мурожаатларни ўрганиш ўрнига қоғозбозлик йўлига ўтиб олишган.\nШу маҳалла фуқароси Дилмурод Севаров ўтган йилнинг июль ойида янги уйга кўчиб ўтган экан. Ўтган давр мобайнида Жарқўрғон туман ҳокимига қилган мурожаатлари эътиборсиз қолиб кетаверган.\n— Мана, 10 ойдан буён электр токисиз яшаб келмоқдамиз. Кечаси уйда фонар ёқиб ўтирамиз, — дейди Д. Севаров. — Бу ҳақда ўтган йили бир неча маротаба туман ҳокими Зиёдулла Давлатовга ва туман электр тармоқлари бошлиғи номига оғзаки ва ёзма равишда мурожаат қилганман. Аммо ҳалигача амалий ёрдам бўлгани йўқ. Мурожаатларим эътиборсиз қолиб келмоқда. 2017 йил 26 декабрда туман электр тармоқлари корхонаси бошлиғига киргандим, “Бўлди, ака, 2018 йилнинг биринчи чорагида режага киритганмиз, албатта, ҳал қилиб берамиз, фақат, ишим ҳал бўлди, деб битта тилхат ёзиб беринг”, деди. Аммо тилхат бермадим. Эртаси куни уйда ҳеч ким йўқлигидан фойдаланган туман электр тармоқлари корхонаси ходимлари қизим орқали менинг номимдан айтиб туриб вилоят ҳокимининг номига ташаккурнома ёздириб олишган. Кўзбўямачиликни қаранг! Мана, биринчи чорак ҳам ўтиб бўлди, аммо натижа йўқ.\nТуман ҳокими З. Давлатовнинг 2017 йил 21 январдаги 01-44/С-555-сонли хатидан кўчирма: “Сизнинг туман ҳокими номига 2017 йил 10 октябрдаги 01-44/С-555-сонли мурожаатингиз туман ҳокимлиги ва соҳа мутахассислари томонидан ўрганиб чиқилди.\nМурожаатда келтирилган мазкур масала амалдаги қонун ҳужжатларида белгилаб берилган тартиб ва меъёрлар асосида кўриб чиқилишини ва натижаси бўйича мутахассислар томонидан сизга қўшимча маълумот тақдим этилишини маълум қиламан”.\nТуман электр тармоқлари корхонаси бошлиғи Х. Жўраевнинг 2017 йил 11 декабрда йўллаган жавоб хатида эса: “…Ўзбекистон Республикаси Президентининг 2016 йил 23 ноябрдаги 2661-сонли қарорига асосан 2018 йил дастури бўйича янгиланган линиялардан чиқарилган материаллар ҳисобидан линия қуриб берамиз”, дейилади. Аммо аниқ муддат кўрсатилмаган. Энг ажабланарлиси, “Сурхондарё ҳудудий электр тармоқлари корхонаси” томонидан берилган маълумотнома ҳам туман электр тармоқлари корхонасидан олинган жавобнинг айнан нусхаси, дейиш мумкин. Туман ва вилоят раҳбарларига шу масала юзасидан мурожаат қилганимизда муддатни белгилаш бўйича аниқ жавоб ололмадик. Аён ҳақиқат шуки, фуқароларнинг мурожаатларини менсимасдан, унга нисбатан адолатсиз муносабатда бўлишга ҳеч кимнинг ҳаққи йўқ. Президентимизнинг таъбири билан айтганда, мутасадди раҳбарлар фуқароларнинг мурожаатларини адолатли кўриб чиқмас экан, халқ давлатдан рози бўлмайди.\nД. Севаровларнинг кўчасида бугунги кунда 18 га яқин хўжалик истиқомат қилади. Ачинарли жиҳати шундаки, уй эгалари ҳар бири ўзича хавфсизлик талабларига мутлақо жавоб бермайдиган қўлбола симёғочларни ўрнатиб олишган. Айрим симёғочлар захлаб, чириб қолган. Сиртидан қарасангиз, қаттиқроқ шамол бўлса ағнаб қоладигандек таассурот уйғотади кишида. Қўшнилар бир-бирининг томи (чердаги) орқали сим тортиб келаверишган. Натижада, айқаш-уйқаш симлар хунук манзара касб этган.\nНуроний отамнинг баъзи-баъзида “Кунлик фойдангга чироқ сотиб ол!” деган гаплари қулоқларим остида бот-бот жаранглайверади. Нега, ёруғликнинг аҳамияти шунчалик муҳимми? Ҳақиқатан шундай. Нур кирмаган хонадонга хурсандчилик кирмайди.\nОлдинги Танга дармон тут\nКейинги Сурхоннинг фахри\nСардорлар совға олишди\nХавфсизликнинг муҳим шарти\nТермизда «Истеъмолчилар уйи» ва «Ҳуқуқий маслаҳат» маркази қурилади\nҚонунларнинг “кўзига чўп суқманг”!


Исроил агентлигининг таъкидлашича, ҳужжатга кўра Эрон ўз нефть хом-ашёсини Каспий денгизи орқали Россия ҳудудидаги нефтни қайта ишловчи корхоналарга юборади, ўз навбатида Россия бу нефтларни жаҳон бўйлаб сотади. Бу механизм санкцияларни четлаб ўтади ҳамда нафақат Эрон ва Россия ўтасидаги ҳамкорликни, балки Европа мамлакатлари билан ҳамкорликни ҳам таъминлайди. Таъкидланишича, Европа мамлакатлари "Теҳрон ядровий битимидан чиқмаган ҳолда Осиё мамлакатларига нефть сотишда давом этаверишига” сукут сақлаган ҳолда рози бўлади", дейилади агентлик хабарида.\nСанкцияларни четлаб ўтиш ташаббуси сентябрь ойи бошларида Теҳронда бўлиб ўтган Россия, Эрон ва Туркия президентларининг учрашувида келишиб олинган.\nМай ойида АҚШ президенти Дональд Трамп Эрон билан эришилган кўптомонлама битимдан чиқишини ва Теҳронга нисбатан босқичма босқич санкциялар қайта тикланиши борасида баёнот берган эди. Америка ва Исроил расмийларининг ишонишича, Барак Обама президентлиги даврида имзоланган Шартнома эронликларга махфий равишда ядро қуролларни яратиш имконини беради. Теҳрон бу айбловларни инкор қилади. Европа Иттифоқи Эрон билан эришилган Шартномани қўллаб-қувватлади ва АҚШ томонидан жорий этилган бир томонлама санкциялардан четга чиқувчи чора-тадбирлар устида иш олиб борилишни маълум қилди. Шу каби мавқени Россия ва Хитой ҳам қўллаб-қувватлайди.


Шахмат ойлиги якуний финал босқичида ким ғолиб бўлди? - zarnews.uz\nШахмат ойлиги якуний финал босқичида ким ғолиб бўлди?\nСамарқанд олимпия захиралари коллежида “Спортни сев, спорт билан яша!” шиори остида январь ойида ўтказилган шахмат ойлиги мусобақасининг финал беллашувлари бўлиб ўтди.\nТадбирнинг расмий очилиш маросимида Ўзбекистон Республикаси Бош вазири ўринбосари, Туризимни ривожлантириш давлат қўмитаси раиси А.Абдуҳакимов ва вилоят ҳокимининг ўринбосари Б.Нуруллаев иштирок этиб, шахматни аҳоли, айниқса, ёшлар ўртасида кенг тарғиб этиш ва оммавий спортга айлантиришга эришиш кераклигини таъкидлади. Шунингдек, ёш иқтидорли шахматчилар сафини янада кенгайтириш орқали профессионал шахматчилар ва халқаро гроссмейстерлар этиб тайёрлаш бугунги куннинг муҳим вазифаси эканлигиги алоҳида тўхталди.\nШундан сўнг вилоят ҳокимлиги, жисмоний тарбия ва спорт бошқармаси, Ўзбекистон шахмат федерацияси вилоят ҳудудий бўлими ҳамкорлигида ташкил этилган мусобақанинг финал ўйинларига старт берилди.\nШаҳар ва туман босқичларида ғолиб бўлган 200 нафардан ортиқ ҳаваскор ёш шахматчилар ҳамда 50 нафардан ортиқ 18 ёшдан ошган ҳаваскорлар беллашган ақл беллашувида эркаклар ўртасида 1-ўринни нарпайлик Мурод Амирқулов, 2-ўринни ургутлик Музаффар Ўсаров, 3- ўринни пайариқлик Содиқ Қаюмов эгаллади. Аёллар ўртасида 1-ўринни оқдарёлик Маржона Маликова, 2-ўринни пахтачилик Роҳила Тошботирова, 3-ўринни ургутлик Муҳаррам Эшпўлатова қўлга киритди.\nШунингдек, шашка бўйича эркаклар ўртасида Каттақўрғон шаҳрилик Аббос Равшановга, аёллар ўртасида Самарқанд шаҳрилик Маҳбуба Халиловага тенг келадиганлар топилмади.\nБеллашув давомида халқаро гроссмейстерлар - Тоҳир Воҳидов, Алексей Барсов ҳамда Али Қосимовлар иштирокида ёш шахматчилар билан маҳорат машғулоти (мастер-класс) ўтказилди.\nСамарқандда шахмат қаҳвахонаси очилди


Қозоғистондаги авиаҳалокат: Bek Air самолёт урилган уй эгасини судга берди | Qalampir.uz\nҚозоғистондаги авиаҳалокат: Bek Air самолёт урилган уй эгасини судга берди\nОлам\t10 Февраль 12:44 12058\nЭрон Украина самолётини қандай уриб туширгани видеоси тарқалди\nҚозоғистоннинг Bek Air авиакомпанияси самолёти урилиб, ҳалокатга учраган уй эгасини судга берди. Бу ҳақда “Tengrinews.kz” хабар берди.\n“Bek Air мени судга бергани ҳақида ҳужжат келди. Энди ўйлаяпман, нега улар ҳокимиятни эмас, мени судга берди? Менга ер бериш бўйича ҳам, уй қуриш бўйича ҳокимият рухсат берган. Улар мени айбдор қилмоқчи. 21 февралга судга чақиришибди. Мен аввал Bek Air`ни судга бергандим. Декам, улар жавобан даъво очишибди”, дейди Решет Калибек.\nБундан ташқари, Bek Air самолёти урилган уй эгаси ўзига бошқа ер сўраган. У ўзининг сўровини юрист Бакитжон Базаровнинг Facebook саҳифасида эълон қилди.\nКоттеж эгаси Решет Калибек Талгар тумани ҳокимияти аввалроқ унга зарарни қоплашини маълум қилган. Эркак жами зарарни 25 млн тенге деб баҳолаган. Бунда уй 20 млн тенгега баҳоланган. Бироқ ҳокимият эндилкда унга жавоб бермай қўйган. У моддий зарарни қоплаш ва бошқа жойдан қонуний ер беришларини сўраяпти.\nЭслатиб ўтамиз, ўтган йилнинг 27 декабрида Олма-ота-Нур-Султон йўналишида учган Bek Air самолёти аэропорт яқинида бинога урилиб, улаганди. Ҳаво лайнерида 93 нафар йўловчи ва 5 нафар экипаж аъзоси бўлган. Ҳалокат натижасида 13 киши, жумладан борт капитани ҳам ҳалок бўлганди.\n30 Март 23:35 115134\n31 Март 18:28 49658\n30 Март 14:59 49091\n31 Март 10:18 38609\n30 Март 23:17 27018


Дунёда шундай тушунчалар борки, уларсиз нафақат инсон балки бутун башарият тақдирини тасаввур этиш қийин. Одоб-ахлоқ, илм-фан, маданият, маънавият шундай тушунчалардир. Бу рўйхатни яна узоқ давом эттириш мумкин. Айни шу каби омиллар ҳар бир инсоннинг етук шахс сифатида жамиятда тутган ўрнини белгилайди.\nКитоб мутолааси эса кишида шундай чин инсоний фазилатларни шакллантириб, уни ҳаётда ўз ўрнини топишга, жамиятнинг чинакам аъзосига айланишида, дунёқарашини кенгайтиришда беқиёс аҳамиятга эга. Зеро буюк бобокалонимиз, сўз мулкининг султони Алишер Навоий ҳазратлари таъкидлаганларидек китоб – беминнат устоз, билим ва маънавий юксалишга эришишнинг энг асосий манбаидир.\nШу сабабдан бугунги кунда мамлакатимизда китобхонлик тарғиботи йўналишида бир қатор ислоҳотлар амалга ошириб келинмоқда. Барча ҳудудларда ўтказиб келинаётган “Энг яхши китобхон”, “Энг яхши раҳбар китобхон”, “Энг яхши китобхон оила”, “Ҳарбий китобхон”, “Энг яхши ёш китобхон” танловлари шулар жумласидандир. Албатта бу каби\nсаъй-ҳаракатлар инсонда китоб ўқишга бўлган рағбатни янада оширади.\nНавоий вилояти божхона бошқармасида ташкил этилган навбатдаги маънавият-маърифат машғулотида ҳам китоб ва китобхонликнинг инсон камолотидаги аҳамияти бўйича фикр юритилди.\nТадбирда Навоий вилоятида “Абдулла Қодирий” ахборот-кутубхона маркази вакиллари иштирок этишиб, китобнинг инсон ҳаётидаги ўрни ҳақида фикр юритдилар. Бундан ташқари, ушбу кутубхонада сақланаётган китоблар тури, ҳажми, кутубхонага аъзо бўлиш тартиби, шунингдек бугунги кунда юртимизда энг кўп мутолаа қилинаётган ўзбек ва жаҳон адабиёти намуналари ҳақида ҳам маълумот берилди.\nСамимий руҳда бўлиб ўтган учрашувда барча иштирокчилар ўзларини қизиқтирган саволларга жавоб олдилар.


Олимпиада ўйинларига тайёргарлик қизғин\nТуркистон шаҳрида республика ва халқаро миқёсдаги спорт мусобақаларини, шунингдек, оммавий спорт тадбирларини олий даражада ўтказиш имконини берувчи қатор спорт иншоотлари барпо этилмоқда. Бу ишлар 2024 йилга қадар вилоятни ижтимоий-иқтисодий ривожлантиришга мўлжалланган мажмуавий режага мувофиқ амалга оширилмоқда. Буни вилоят жисмоний тарбия ва спорт бошқармаси раҳбари вазифасини бажарувчи А. Бердашев маълум қилди.\n– Вилоят марказида 7 минг ўринли “Марказий стадион” ҳам қурилмоқда ва бу иншоот сентябрь ойида фойдаланишга топширилади. Шунингдек, бу йил «Ёпиқ бассейнли спорт саройи»нинг қурилиш ишлари ҳам ниҳоясига етади, – деди у.\nБундан ташқари, шаҳарда умумий қиймати 515 млн. тенгега тенг 13та спорт иншооти барпо этилмоқда. Мажмуавий спорт иншоотлари туман шаҳарларида ҳам бунёд этилмоқда. Чунончи, бугунги кунга қадар вилоятда 68та давлат тасарруфидаги спорт муассасаси рўйхатга олинган. Умуман олганда, спорт иншоотлари сони 4433тага етди.\n– Вилоятда оммавий спортни ривожлантириш мақсадида 2020 йилнинг биринчи ярим йиллигида 1062та спорт тадбири уюштирилиб, уларда 139121 нафар спортчи иштирок этди.\nШунингдек, вилоятда жисмоний тарбия ва спорт билан мунтазам шуғулланувчилар сони 629130 нафар иштирокчини ташкил этади, бу кўрсаткич вилоят аҳолисининг 31,1 фоизини ташкил этмоқда, – деди А. Бердашев.\nТаъкидлаш жоиз, вилоят спортчилари давлат чемпионатларида иштирок этиб, 63та олтин, 57та кумуш ва 66та бронза медалларини қўлга киритди. Бундан ташқари, Япония пойтахти Токио шаҳрида ўтказиладиган 2021 йилги ёзги Олимпиада ўйинларида иштирок этиш учун вилоятдан 21 нафар спортчи аниқланиб, улар айни пайтда мусобақага тайёргарлик кўрмоқда.\nВилоят минтақавий коммункациялар хизмати, 2020-08-15, 04:54 141\nОмад ёр бўлсин! 161\nЧемпионлар мактаби 110\nОлимпиада ўйинларига тайёргарлик қизғин 141\nСпорт иншоотлари очилади 316\nFалаба муборак, Бобиржон! 427\nПрезидент ''Барс'' капитани Даррен Дицга миннатдорчилик билдирди 211\nФаррухни ёд этиб 267\nРахат рекордни янгилади 262


Ноширлик маънавий меросми ёки бизнес қуроли? — Ishonch Gazetasi\nНоширлик маънавий меросми ёки бизнес қуроли?\nНоширлик соҳасидаги оғриқли муаммолар, соҳанинг ачинарли ҳолати ҳеч кимга сир эмас. Умуман олганда, бугунги кунда нашриёт йўналишининг, матбаачилик эътибордан анча четда қолишига лоқайд қараб туриш мумкинми?\nБеихтиёр ажабланасан киши. Ҳатто мустақилликнинг илк йилларидаги қийинчилик даврида ҳам эмин-эркин фаолият юритган ноширлик соҳаси бугун жар ёқасида. Эртага нима бўлади? Эҳтимол, тубсиз жарликка қулар?..\nНоширлик ва нашриётлар ҳақида гап кетар экан, юртимиздаги ягона болалар нашриёти бўлган Чўлпон номидаги нашриёт-матбаа ижодий уйи ҳақида тўхталмасликнинг сира иложи йўқ. Унга 1986 йилда «Юлдузча» номи билан асос солинган, 1991 йилдан «Чўлпон» нашриёти, 2004 йилдан Чўлпон номидаги НМИУ сифатида иш юритган. Нурали Қобил, Анвар Обиджон, Аъзам Ўктам, Ҳамза Имомбердиев, Равшан Файзиев, Чори Аваз, Тўлқин Алимов, Раъно Азимова каби фидойи ижодкорларни шакллантирган. Агар маънавиятни қўлга қиёс этадиган бўлсак, Чўлпон номидаги НМИУ унинг беш панжасидан бири эди. 1994 йилда илк бор Қуръони Каримнинг «Мухтасар: шариат қонунларига қисқача шарҳ» деб номланган ўзбекча вариантининг ушбу нашриётда чоп этилганининг ўзиёқ, унинг савияси нақадар юқори бўлганидан далолат беради. Афсуски, бугунга келиб у тугатилди. Савол туғилади: бозордаги юзлаб янги сунъий бармоқчалар бир бўлиб, бу беш панжанинг ўрнини боса олармикан, ўз савияси ва сифати билан маънавиятнинг забардаст дастасини ташкил эта олармикан?\nЧўлпон номидаги НМИУ ҳам, «Энциклопедия» ДИН ҳам тугатилиб, уларнинг ўрнига янги нашриёт – «Ўзбекистон нашриёти» ДУК ташкил этилди. Аммо дунёга келибоқ, худдики янги туғилган чақалоқни онаси кўчага ташлаб кетгани каби эътиборсиз қолди. Наҳотки, азалдан илм-фанга, адабиётга меҳр-у муҳаббат юксак бўлган юртимизда ноширлик соҳасини кучайтириш, қонунчилик базасини мустаҳкамлаш, муҳаррирларнинг чет элларда малака ошириб келишини таъминлаш ўрнига мавжуд нашриётларнинг ҳам тамом бўлишига томошабин бўлиб қараб турсаверсак?!\nКелинг, ён-атрофимизга ҳам бир назар ташлайлик. Кўпгина ривожланган мамлакатларда нашриётлар давлат томонидан бевосита ва ёки билвосита қўллаб-қувватланади. Бевосита қўллаб-қувватлашда ёрқин миллий характерга эга бўлган нашр лойиҳаларини чоп этиш ва китоб экспортини рағбатлантиришда давлат субсидияларидан фойдаланилади. Бевосита қўллаб-қувватлаш тизими, Франция, Испания, Италия, Португалия, Жанубий Корея, Бразилия, Канадада мавжуд.\nКўпгина давлатларда бутун нашр тизимига ёки унинг муайян ихтисослиги, масалан, илмий, болалар адабиёти, ўқув нашрларига билвосита ёрдам кўрсатиш амалга оширилади. Булар орасида солиқ соҳасида давлат сиёсати муҳим ўрин тутади. Бир қатор давлатлар (Аргентина, Янги Зеландия, Норвегия, Швейцария, Жанубий Корея, Буюк Британия, Индонезия, Кения, Колумбия, Мексика)да китоб маҳсулотига умуман солиқ солинмайди. Европа давлатларининг кўпчилигида китобга белгиланган даромад солиғи миқдори бошқа маҳсулотларга қараганда жуда паст.\nРоссияда нашриёт соҳасини давлат томонидан қўллаб-қувватлаш ҳам бевосита, ҳам билвосита амалга оширилади. Бевосита қўллаш Федерал дастурлар асосида илмий, ўқув, илмий-техник, энциклопедик, болалар адабиёти соҳаларига татбиқ этилади. Ҳар йили ўтказиладиган танлов асосида давлат ёрдами қўлланиладиган нашрлар рўйхати шакллантирилади. Нашриётлар берган аризалар экспертлар комиссияси ва нуфузли ташкилотлар қатнашуви ёрдамида ўрганилади.\nҲар йили тахминан 1,5 мингдан зиёд номдаги нашр ишлари Федерал дастур асосида амалга оширилади. Масалан, Россияда муайян ўқувчилар доирасига қаратилган давлат нашриётлари ичида «Болалар адабиёти» нашриёти ҳам бор (эътибор беринг, давлат нашриёти!). «Россия катта энциклопедияси» (очиқ акциядорлик жамияти; акциянинг 100 фоиз улуши Россия Федерациясига тегишли)га ҳар йили медиамуҳитда ижтимоий муҳим объектларни сақлаб қолиш мақсадида федерал бюджетдан катта миқдорда пул ажратилади. Жорий йилда «Россия катта энциклопедияси»га федерал бюджетдан жами 684 466 600 рубль ажратган.\nмазкур мамлакатларнинг ноширлик соҳасидаги амалиётларни юртимизга ҳам олиб кирсак, эҳтимол бизда ҳам халқаро кўргазмаларда биринчиликни қўлдан бермайдиган сифатли адабиётлар дунёга келар?!\nКитоб – маънавият, маънавият эса инсоннинг бешиги. Наҳотки, маънавият ўчоғи бўлган нашриётларни бозор расталарида ерга уриш мумкин бўлса?!\nШЕЪРИЯТ МАЛИКАСИНИНГ ЎЗБАКИ ФАЗИЛАТЛАРИ\nМАТБУОТ ЯШАШИ КЕРАК\nҲОЗИРЧА ЎЗБЕКИСТОНДА ОАВ “ТЎРТИНЧИ ҲОКИМИЯТ” ДАРАЖАСИДА ЭМАС


Фаластинга ёрдам нега камайиб кетди? | Azon.uz - Ахборот-таҳлилий портал\nФаластинга ёрдам нега камайиб кетди?\n936 19:37 23.10.2020\n2013 йилгача Фаластин бюджетига ташқаридан келадиган ёрдамнинг йиллик миқдори қарийб 1,1 миллиард доллар эди. Ёрдамлар йил сайин камайиб бориб, 2019 йилда 500 миллион долларга тушиб қолди.\nФаластин Молия вазирлиги маълумотига кўра, 2016 йилгача энг катта ёрдам АҚШ ва Саудия Арабистонидан келган. 2013 йилда АҚШ Фаластинга 350 миллион доллар ёрдам берган. Бироқ 2012 йилда Фаластинга БМТга аъзо бўлмаган кузатувчи давлат мақомининг берилиши ва бунинг ортидан Фаластиннинг халқаро ташкилотларга аъзо бўла бошлаши ортидан Вашингтон кўмакни камайтиришга тушди. 2017 йилнинг мартидан бери бирор цент ҳам ажратмади. АҚШ шу орқали Фаластинни Исроил билан музокара бошлашга мажбурламоқчи.\nСаудия Арабистони эса 2019 йилнинг дастлабки саккиз ойида Фаластинга 130 миллион доллар ёрдам берган эди, жорий йилда бу кўрсаткич 30,8 миллион долларга тушди.\nАҚШ президенти Дональд Трамп ўтган ойда БАА ва Баҳрайн ҳамда Исроил ўртасидаги алоқаларни нормаллаштириш бўйича Вашингтонда ўтказилган битим имзолаш маросимида бой давлатлардан Фаластинга ёрдам кўрсатмасликни сўради.\nФаластин Молия вазирлигининг билдиришича, жорий йил август ойи охиригача Фаластин бюджетига ташқаридан 280 миллион доллар келиб тушган. Бу ёрдамнинг 241 миллион долларини Европа Иттифоқи ва Жаҳон банки берган.\nФаластин АҚШ Махсус Саудия Арабистони\nЧерковни ёқмоқчи бўлган экстремистни мусулмонлар тўхтатиб қолди\n392 12:05 05.12.2020\nБаҳрайннинг янги қарори ҳам Фаластиннинг танқидига учради\n521 11:00 04.12.2020\nИсроил бир неча ойлик солиқ тушумларини Фаластинга ўтказиб берди\n760 10:30 03.12.2020\n“Фаластинликлар ҳайдалиб, уйлари яҳудийларга бериляпти”\n704 16:30 01.12.2020\nҒазодаги бир миллиондан ортиқ фаластинлик қашшоқликда яшамоқда\n273 10:06 28.11.2020\n“Тинчлик мукофотига номзоди кўрсатилганларнинг қўли қонга ботган”\n1088 18:00 26.11.2020


Одилхон қори илк бор Ўзбекистонлик мусулмонларнинг бу камчилигини танқид қилди\nЯнги йилга оз қолди. Ҳамма байрам нишонлаш арафасида. 2017 йилнинг сўнгги жумасида Шайҳ Зайниддин (Кўкча) масжидига жума намозини адо этиш учун йиғилганларга Одилхон қори маъруза қилди. Янги йил байрами арафасида қори халқимизда ушбу байрам Ҳайит айёмлариданда зиёда нишонлашини унга катта тайёргарлик кўрилишини айтди. Одилхон қори «ўзга дин байрамига бу қадар катта тайёргарлик кўрилади, аммо ўзимизнинг дин байрамига ҳам шунчалар юқори даражада хозирлик кўрамизми?», дея аччиқланиб гапирди.\nШунингдек, у арчаларни ясатиш ва қорбобо, қорқизларга ишонишни фарзандларимизда шакллантиришни хам қаттиқ танқид остига олди. Мазкур байрамда алкоголь ичкиликларини авж олишини ҳам ноўринлигини айтиб ўтди.\nҚайд этиш керакки, аввалари янги йил арафасида қорилар , ҳусусан Одил қори янги йилни оммага чиқиб бу қадар қаттиқ танқид қилмаган эди.


Oktabr 2019 - Яшнобод тумани ҳокимлиги\nПойтахтимизнинг Яшнобод туманидаги Жўрабек маҳалласида 7-сонли ички ишлар бўлимига янги бино қуриб фойдаланишга топширилди. Тантанали маросимда Тошкент шаҳар ИИББ бошлиғининг биринчи ўринбосари, полковник Улуғбек Турсунов,… Continue Reading 7-СОНЛИ ИИБГА ЯНГИ БИНО ТОПШИРИЛДИ\nOktabr 30, 2019 admin Yangiliklar\nПойтахтимизнинг Яшнобод туманидаги 24-сонли мусиқа ва санъат мактабида «Биз зўравонликка қаршимиз!» мавзусида туман хотин-қизлар қўмитаси ҳамда туман ички ишлар органлари фаолиятини мувофиқлаштириш бошқармаси ҳамкорлигида тадбир… Continue Reading “БИЗ ЗЎРАВОНЛИККА ҚАРШИМИЗ!”\n“ЯШНОБОД”НИНГ САФАРДАГИ МУҲИМ ҒАЛАБАСИ\nOktabr 29, 2019 admin Yangiliklar\nФутбол бўйича Ўзбекистон йигирма саккизинчи миллий чемпионати ПРО лигаси дебютанти “Яшнобод” футболчилари 26-турда сафарда “Локомотив-БФК” жамоаси меҳмони бўлди. Учрашув голларга бой бўлди. Шиддатли ва муросасиз… Continue Reading “ЯШНОБОД”НИНГ САФАРДАГИ МУҲИМ ҒАЛАБАСИ\n“ОЧИҚ ЭШИКЛАР КУНИ” БАЙРАМГА БАҒИШЛАНДИ\nOktabr 25, 2019 admin Yangiliklar\nПойтахтимизнинг Яшнобод туманидаги Ўзбекистон Республикаси Ички ишлар вазирлигига қарашли 7220-, 7251-сонли ҳарбий қисмларда “Очиқ эшиклар куни” тадбирлари ташкил этилди. Мазкур байрам тадбирлари 25 октябрь —… Continue Reading “ОЧИҚ ЭШИКЛАР КУНИ” БАЙРАМГА БАҒИШЛАНДИ\nПрезидент Шавкат Мирзиёев Тошкент метрополитени Сергели йўналишининг қурилиши билан танишди. Давлатимиз раҳбарининг 2016 йил 29 ноябрдаги қарорига мувофиқ барпо этилаётган бу йўл пойтахтимиз транспорт коммуникациясининг… Continue Reading ТОШКЕНТ ЕРУСТИ МЕТРОСИНИНГ ИЛК БЕКАТЛАРИ БИТДИ


Миллиардер Дмитрий Босовнинг бевасига нисбатан очилган жиноий иш кўп ўтмай тўхтатилди – Kommers.uz\nМиллиардерлар\t16:50 | 10.2.22\nМиллиардер Дмитрий Босовнинг бевасига нисбатан очилган жиноий иш кўп ўтмай тўхтатилди\nМарҳумнинг меросхўрлари жиноий ишни тўхтатган терговчи устидан судга мурожаат қилди.\nРоссиялик марҳум миллиардер Дмитрий Босовнинг беваси Катерина Босовга нисбатан 2021 йилнинг сентябрь ойида очилган йирик фирибгарлик иши кўп ўтмай ёпилди. Бу ҳақда «Коммерсантъ» хабар берди.\nМаълум қилинишича, деярли икки йил олдин Москва вилоятида вафот этган миллиардер Дмитрий Босовнинг онаси томонидан ёлланган адвокатлар тадбиркорнинг меросини ўғирлашга уриниш бўйича жиноий иш очган ва кўп ўтмай уни яширинча тўхтатган терговчининг ҳаракатлари устидан судга мурожаат қилган. Адвокатларга кўра, меросни ўғирлашга уриниш тадбиркорнинг беваси Катерина Босов томонидан амалга оширилган.\nМурожаатда марҳум тадбиркорнинг онаси Людмила Босованинг адвокатлари Ички ишлар вазирлиги Москва вилояти Бош бошқармаси ўта муҳим ишлар бўйича бош тергов бўлими катта терговчиси адлия подполковниги Александр Виборновнинг ҳаракатларини ноқонуний деб тан олишни сўраган.\nАниқлик киритилишича, айнан Александр Виборнов 2021 йилнинг 9 сентябрь куни марҳум Босовнинг меросини тортиб олиш билан боғлиқ катта миқдордаги фирибгарлик бўйича жиноий иш қўзғатган. Бироқ 13 октябрда у жиноий ишни тўхтатган.\n«Терговчи бизга ҳеч қандай қонунда назарда тутилмаган ишнинг тугатилиши ҳақида телефон орқали оғзаки маълумот берди, аммо биз ҳалигача ундан бирор расмий хабар олмадик», — деган Людмила Босованинг адвокатлари.\nУларнинг сўзларига кўра, терговчи марҳум тадбиркорнинг онаси ва яна беш нафар қариндоши суд орқали ўғирланган мерос улушларини аллақачон қайтариб бергани боис, уларга ҳеч қандай зарар етказилмаганини тушунтирган холос.\n«Бизга ҳал қилув қарорининг нусхаси берилмади, иш материаллари билан ҳам таниша олмаяпмиз», — дея таъкидлаган адвокатлар терговчи ва назорат қилувчи прокурорнинг позициялари жиноят-процессуал қонунчилиги асосларига зид келишини назарда тутиб.\nБундан ташқари, ҳимоя томони прокуратура ва Ички ишлар вазирлигининг турли инстанцияларига унинг раҳбариятигача кўплаб аризалар билан мурожаат қилгани, бироқ бирорта ҳам жавоб олинмаганини таъкидлаган.\n«Жиноят ишининг Жиноят-процессуал кодексида назарда тутилган икки ойлик муддат ўтмасдан тугатилганлиги ва прокурор томонидан жавоб чоралари кўрилмагани ҳуқуқни муҳофаза қилувчи органлар ходимларининг иш натижасидан манфаатдор эканлигидан далолат беради», — дея тахмин қилган адвокатлар бири.\nЎз навбатида, Катерина Босов қўзғатилган жиноят иши Ички ишлар вазирлиги Бош бошқармаси томонидан «жиноят ҳодисаси йўқлиги» учун тугатилганини айтган. Шу билан бирга, у ҳуқуқни муҳофаза қилиш органларига ўзига қарши аризада атайлаб ёлғон маълумот берилган, деб ҳисоблайди.\nБева аёлнинг сўзларига кўра, унинг «Аллтек» компанияси устав капиталидаги эр-хотинлик улушига бўлган ҳуқуқлари эр-хотиннинг умумий маблағлари ҳисобидан никоҳ пайтида компания устав капиталининг бир неча марта кўпайиши муносабати билан пайдо бўлган.\n«Бу ерда шуни таъкидлаш керакки, менинг никоҳ улушига бўлган ҳуқуқларим никоҳ даврида пайдо бўлган, яъни Дмитрийнинг ҳаёти давомида ҳам улуш умумий мулкка айланган. Никоҳ улуши меросга тааллуқли эмас», — деган у.\nБундан ташқари, Босовнинг фикрича, собиқ эрининг қариндошлари ҳаракатлари ортида баъзи учинчи шахслар уни марҳум миллиардернинг активларини сотиш бўйича келишувга мажбурлашдан манфаатдор бўлиши мумкин. Тадбиркорнинг беваси қизининг ҳуқуқлари ва қонуний манфаатларини ҳимоя қилиш мақсадида Лимасол (Кипр) округ судида даъво қўзғатганини таъкидлаган.\n«Аллтек» гуруҳининг энг йирик акциядори ва директорлар кенгаши раҳбари Дмитрий Босов 2020 йилнинг май ойида Москва яқинидаги Усово қишлоғидаги уйида ўз жонига қасд қилган. Тадбиркор 52 ёшда эди. Маълумотларга кўра, Босовнинг жасади ёнидан топилган қурол Абхазия Ички ишлар вазирлигининг мукофоти бўлган. Аммо қуроллар учун ҳужжатлар ҳали топилмаган. Ҳуқуқ-тартибот органларидаги манбаларга кўра, тадбиркорнинг жасадини бева аёл ва қўриқчи ўз уйининг фитнес залидан топиб олган.\nШунингдек, 2021 йилнинг август ойида Катерина Босов бизнесменнинг «Аллтек»даги улушининг ярмини (86,57 фоиздан 43,285 фоизини) биргаликда сотиб олинган мулк сифатида расмийлаштирган. Шундан сўнг, у ва Босовнинг бошқа иккита никоҳидан ўғиллари ўртасида суд жараёни бошланган.\nҚайд этилишича, 2020 йил ноябрь ойида тадбиркорнинг меросхўрлари судга Босов 2016 йилда Катерина билан турмуш қуришдан анча олдин бизнес яратишни бошлаганини исботлаган. Бева аёл қарорга эътироз билдирган, лекин охир-оқибат апелляцияда ютқизган: акциялар тўғридан-тўғри меросхўрлар ўртасида бўлинган.\nМосква вилоят судида меросхўрлар ғалаба қозонгандан сўнг, «Аллтек» ўзининг асосий активи — антрацит қазиб олиш ва экспорт қилиш бўйича дунё етакчиси ва Россиядаги энг йирик металлургия кўмир ишлаб чиқарувчиси Алберт Авдоляннинг «А-Проперти» компаниясига тегишли «Сибантрацита»ни сотиш бўйича шартнома тузган. Битимнинг умумий қиймати 1 миллиард долларни ташкил этган.\nАввалроқ Мелинда Гейтс бойлигини собиқ эри билан асос солинган фондга бермаслигини айтгани хабар қилинганди. Шунингдек, Theranos асосчиси миллиардер Элизабет Холмс инвесторларни алдаганликда айблангани ҳақида хабар берилди.


Жаҳон 21:45 / 17.02.2019 5263\nЯпония бош вазири Синдзо Абэ Вашингтон илтимоси билан АҚШ президенти Дональд Трампни тинчлик бўйича Нобель мукофоти олишга илгари сурган. Бу ҳақда Япония ҳукуматидаги манбага иқтибос келтирган ҳолда “Асахи симбун” япон нашри хабар берди.\nНашр маълумотларига кўра, АҚШ ҳукумати Трамп 2018 йилда Сингапурда Шимолий Корея етакчиси Ким Чен Ин билан учрашгандан кейин Токиодан Трамп номзодини Нобель мукофотига илгари суришни “норасмий” тарзда сўраган.\nАбэ 2018 йил кузда Трампнинг номзодини Нобель мукофотига илгари сурган. Аризалар февралгача қабул қилинган.\nТрамп 15 февралда Нобель мукофотига лойиқлигини, бироқ уни эҳтимол ҳеч қачон олмаслиги мумкинлигини айтган.\n“Менга келсак, мен эҳтимол ҳеч қачон уни олмасам керак, бироқ ҳечқиси йўқ. Улар уни Обамага беришган, у эса уни ҳаттоки нима учун олганини билмаган”, деб айтган Трамп Оқ уйда журналистлар саволига жавобан.\nАҚШнинг Трампдан олдинги раҳбари Барак Обама 2009 йилда президент лавозимини бажаришга киришиши биланоқ Нобель мукофоти билан тақдирланганди. Нобель қўмитаси аъзолари Обаманинг “халқаро дипломатия ва одамлар ўртасидаги ҳамкорликни мустаҳкамлашдаги” саъй-ҳаракатларини мукофотга лойиқ деб топишган. Бироқ кейинроқ вақт ўтиши билан мукофот “оқсоқоллари” бу қарорларидан афсусланишган.


Ўзбекистондаги президентлик сайлови ҳақида Владимир Чуровдан сўраймиз...ми?\nЎзбекистон ҳукумати президентлик сайловини бевосита ёритиш учун дунёнинг аксар оммавий ахборот воситаларига руҳсатнома бермади. Сайлов куни давомида мамлакат чегаралари ёпилди. Бироқ шунга қарамасдан Ўзбекистондаги президентлик сайлови бир қадар дунё матбуоти нигоҳида бўлди.\n“Associated Press” ахборот агентлиги Ўзбекистондаги президент сайлови кучли назорат остида ўтказилгани ҳақида ёзди.\n“Мазкур сайлов Марказий Осиёдаги энг автократик ва аксилғарб давлат раҳбари президент Каримовнинг бошқарув муддатини узайтиради.” – деб ёзди “Associated Press” ахборот агентлиги.\nАгентликнинг ёзишича, 18 йиллик ҳокимияти давомида собиқ коммунистик партия раҳбарларидан бири бўлган Каримов ўзининг барча сиёсий рақибларини қамади ёки мамлакатдан бадарға қилди.\n“REUTERS” ахборот агентлигининг ёзишича, президент Ислом Каримов сайловда ғалаба қозонади ва қашшоқ давлатга айлантирилган Ўзбекистонда ўз назоратини ошириб боради.\n“France Press” ахборот агентлиги эса, “президент Ислом Каримов Ўзбекистон ташқарисида кўпроқ 2005 йилда Андижондаги норозиликни қонли тарзда бостиргани билан маълум” - деб ёзди. Агентлик мухбири овоз бериш қутичасига бир одамнинг бир неча сайлов варақасини ташлаганини кўрганини айтади.\nЎзбекистонга киритилмаган Би-би-си телевидениеси Ўзбекистондаги сайловни Қирғизистондан туриб ёритишга мажбур бўлди.\nБи-би-си мухбири Наталия Антелаванинг айтишича, Ўзбекистонда одамлар демократик ўзгаришлардан умидларини узган бўлса ҳам, президент Каримовнинг худди президен Путин қилгани каби, ёшроқ одамни ўз ўрнига тайинлаб кетишини роса хоҳлайдилар.\nЎзбекистондаги сайловларни ёритиш учун Россия телевидениеларига ҳам руҳсат берилмади.\nРоссиянинг “Вести 24” асосий янгиликлар канали Ўзбекистондаги сайловни ёритиш учун “Ахборот” дастуридан олинган видеотасвирни ишлатган. Телеканал ўз эътиборини И.Каримовнинг 18 йилдан буён ҳамон ҳокимиятда қолаётганига ҳам қаратган.\nРоссия бошқа оммавий ахборот воситалари Ўзбекистондаги президентлик сайловини ёритишда Россия марказий сайлов комиссияси раиси Владимир Чуровнинг баёноти билан чекланди. В.Чуров жумладан ўз баёнотида Ўзбекистондаги сайловнинг юқори даражада ташкиллаштирилганини алоҳида таъкидлаганди.


Cоғлиқни сақлаш вазирлиги жазирамада нима қилиш кераклигини айтди\nCоғлиқни сақлаш вазирлиги жазирамада нима қилиш...\n07.07.2018 17:20 0 2479\nСоғлиқни сақлаш вазирлиги ахборот хизмати вазир ўринбосари, бош давлат санитария врачи Сайдмурод Сайдалиевнинг тавсияларини эълон қилди.\n— Маълумотларга қараганда, шу йилнинг 7-10 июль кунлари юртимизнинг айрим ҳудудларида ҳаво ҳарорати кескин кўтарилиб, кечаси +24... +29 даража, кундузи эса +38... +43 даража иссиқ бўлиши кутилмоқда. Ҳатто Бухоро, Навоий, Қашқадарё ва Сурхондарё вилоятларида ҳаво ҳарорати +45 даражагача кўтарилиши мумкин.\nЮртимиз аҳолиси бундай аномал иссиқ иқлим кунларида зарурат сезганда республика Шошилинч тиббий ёрдам илмий маркази ва унинг худудлардаги 13 та филиали ҳамда 173 та туман ва шаҳар бўлимларида туну кун тез, сифатли тиббий ёрдам олишлари мумкин. Мазкур даволаш муассасалари зарур дори-дармонлар билан етарли миқдорда тўлиқ таъминланган. Бундан ташқари, ушбу ҳолат юзасидан Соғлиқни сақлаш вазирлигининг алоҳида назорати ташкил этилган. Қолаверса, ҳар бир туман ва шаҳар тиббиёт бирлашмаларида «Ишонч телефон»лари фаолият кўрсатмоқда.\nШуни ҳам айтиш керакки, кузатилаётган бундай жазирама кунларда биринчи навбатда бошни қуёш нуридан асраш муҳим аҳамият касб этади. Чунки бош миядан катта артерия, вена қон томирлари ўтган бўлиб, куннинг иссиқ вақтида бош яланг юрганда бош қизиб, бутун танада иссиқ қон айланиб, инсонларни офтоб уришига олиб келиши мумкин. Бунинг оқибатида тана ҳароратини кўтарилиши,терининг қизариши, ҳолдан тойиш, нафас олиш ва пульс тезлашиши, юракни тез уриши, бош оғриши, бош айланиши, кўнгил айниши, қайт қилиш, ҳушдан кетиш ҳолатлари кузатилаши мумкин.\nОфтоб урган одамни дарҳол соя жойга ётқизиб, уст-бошларини ечиб,\nмуздек сувга чойшабни ҳўллаб бутун танасига ўралади, сочиқни муздек сувга ҳўллаб бошига қўйилади. Бўйин ва қўлтиқ соҳасига муз халтачалари қўйилса фойдадан холи бўлмайди. Беморга оз-оздан суюқлик ичирилади ва зудлик билан тез ёрдам чақирилади. Тез ёрдам етиб келгунга қадар юқоридаги муолажалар давом эттирилади.\nҲавони яхши ўтказиб,қуёш нурини қайтарадиган, кенг тикилган ва танага ёпишиб турмайдиган кийимларни кийиш тавсия этилади. Шунингдек, кийим танлашда матонинг рангига ҳам эътибор бериш лозим. Чунки қора ва жигарранг матодан тикилган кийимлар ўзига иссиқлик ва қуёш нурини кўп тортади, оқ рангли матодан тикилган кийимлар эса, иссиқ ва қуёш нурини қайтариш хусусиятига эга.


Қўштирноқдан эҳтиёт бўлинг! - Халқ сўзи\nҚўштирноқдан эҳтиёт бўлинг!\n22:23 20 Октябр 2021 Жамият\nИжтимоий тармоқларда айримлар тил қоидаларини бузиб бўлсада, ўқувчиларнинг эътиборини тортиш учун турли «янгилик»лардан фойдаланмоқда. Кимдир кўчанинг чапани тилини «адабий тил» га айлантириб олган бўлса, бошқаси шевани. Яна биров ўринсиз ҳолда ва урғу бериш мақсадида баъзи сўзларни бош ҳарфларда битмоқда. Яна қайсидир ахборот улашувчилар ваҳимали рукнларга зўр бермоқда, масалан, «ДАҲШАТ».\nШу ўринда мулоҳаза. Ҳаётда, ўзаро сўзлашувда ҳар қандай нохуш хабар ҳам одатда вазминлик билан етказилади, “Эшитдингизми?” “Хабарингиз борми?” каби талқинда ва натижада ахборотни қабул қилувчини бирданига ваҳима босмайди, юрак-қон томирми, асаб билан боғлиқми, қўрқув ёки ҳаяжон туфайли хавфли тус оладиган нимадир дарди бўлса, у қадар таъсирланмайди. Демоқчимизки, хабарни узатишда ўқувчилар аудиториясининг руҳиятини ҳам ўйлаш керак. Дейлик, “ЙТҲ оқибатида 2 киши ҳалок бўлди”. Ўз-ўзидан маълумки, шу сарлавҳанинг ўзи фожеани яққол англатяпти. Унга яна “Даҳшат” деб урғу бериш шартмикан?! Қолаверса, ушбу нохуш воқеада ҳалок бўлганларнинг чуқур қайғуда қолган яқинларини ҳам эътиборга олиш лозим. Халқ тилида айтганда, яра қалбларга туз сепмаган маъқул.\nЭнди яна бир нозик жиҳат, қўштирноқ белгисини қўллаш ҳақида. Кўп элементли ушбу чегараловчи белги бир неча ҳолатларда ишлатилади. Шулардан бири пичинг, кесатиқ, кинояни англатишда. Масалан, шу матндаги “янгилик” сўзининг қўштирноққа олинишида киноя бор. Лекин маънога урғу бериш учун, дейлик, доно сўзини қўштирноққа қамасак, нима бўлади? Албатта, “нодон” сўзи тушунилади. Эркак сўзини “эркак” шаклида ёзсак, “эркак эмас” маъноси келиб чиқади-ку. Хуллас, бу ажабтовур луғатни яна давом эттириш мумкин.\nМуддао шуки, битта тиниш белгиси, жумладан, вергул гапни аслидан бутунлай бошқа маънога, ҳаттоки ижобийдан салбийга айлантириб юборганидек, ўз ўрнида тўғри қўлланилмаса, қўштирноқ ҳам айни ҳолатни юзага келтириши ва бу хато инсон шаъни билан боғлиқ бўлса, қайсидир кўнгилни оғритиб қўйиши мумкин.\nШундай экан, тил қоидаларига риоя қилайлик, хусусун, қўштирноқни ишлатиш тартибларига ҳам.\nАҳмадали ШЕРНАЗАРОВ, “Халқ сўзи”.\nЎзбекистон Республикаси Президенти «Ҳиндистон – Марказий Осиё» саммитида иштирок этди


ХТВ ва Дўсов иши: фуқаролик иши юзасидан суд-лингвистик экспертизаси тайинланди\nЖорий йилнинг 24 июнида Қобил Дўсов ўз саҳифаси орқали Халқ таълим тизимини танқид қилган эди. Дўсов ўз видеомурожаатида аттестация тизимининг коррупцияга ботганлиги, мактаблардаги шароитларнинг ёмонлиги, ўқитувчилар ойлиги пастлиги ҳамда тизимнинг оғир аҳволи ҳақида гапиради.\nМазкур видеомурожаат сабабидан Ўзбекистон Республикаси Халқ таълими вазирлиги Қобил Дўсов устидан фуқаролик ишлари бўйича Чирчиқ туманлараро судига даъво аризаси киритади. Унда Дўсовнинг танқидий видеомурожаати орқали вазирликнинг шаъни, қадр-қиммати ва ишчанлик обрўсига путур етказувчи маълумотлар тарқатгани айтилади.\nВазирлик ўзининг шаъни, қадр-қиммати ва ишчанлик обрўсига путур етказувчи маълумотлар тарқатганлиги учун фуқаро Қобил Дўсовдан раддия беришни талаб қилмоқда.\n23 сентябрь куни Дўсов ва Халқ таълими вазирлиги ўртасидаги навбатдаги очиқ суд мажлиси бўлиб ўтди. Мазкур судда тарафларнинг гувоҳлари тингланди.\nСудда иштирок этаётган прокурор масалага ҳар томонлама тўла ва холисона баҳо берилишини таъминлаш мақсадида суддан иш бўйича суд-лингвистик экспертизаси тайинлашни сўради.\nСуд Қобил Дўсовнинг видеомурожаатида айтган сўзлари устидан суд-лингвистик экспертизаси тайинлаш ва уни ўтказишни Чирчиқ давлат педагогика институти зиммасига юклаш тўғрисида ажрим чиқарди. Ажримга кўра, мазкур фуқаролик ишини кўриш экспертиза хулосаси олингунга қадар тўхтатилди.\nСуддан сўнг Халқ таълими вазирлиги юристи Хуршид Асроров суд жараёни ҳақида фикрларини билдириб ўтди.\n«Суд қанча давом этишини билмаймиз. Экспертиза белгиланди, унинг хулосаларига мувофиқ суд жараёни давом этади.\nСудда Халқ таълими вазирлигининг мақсадини айтиб ўтишим керак. Вазирлик ҳеч қачон танқидларга ёпиқ бўлмаган. Лекин Қобил Дўсовнинг нутқида ҳақоратомуз гаплар бўлган, 10-15 марта “хоин” сўзини ишлатган, шунинг учун биз халқ таълими вазирлиги даъво аризаси киритганмиз», – дейди Хуршид Асроров.\nХалқ таълими вазирлиги юристи Хуршид Асроров\nKun.uz мухбирининг “Суд процессида ярашув институти бор, вазирлик мана шу йўлдан бориши мумкинми?”, деган саволига вазирлик юристи шундай жавоб берди:\n«Биз аслида Қобил Дўсовнинг хоин деган сўзига раддия беришни сўраганмиз, лекин қандайдир маънода пул ундириш, маънавий зарар деган бошқача талабимиз йўқ. Агар тизимда ҳақиқатда ҳам хоин бўладиган бўлса, тасдиқлаши керак. Ундай бўлмаса, раддия бериши керак», – деди Халқ таълими вазирлиги вакили.\nБу сафарги очиқ суд мажлисида қатнашган Олий Мажлис депутати Расул Қушербаев бу суд амалиётида янгилик эканлигини таъкидлади.\nОлий Мажлис депутати Расул Қушербаев\n«Кўпчиликни бир муваффақиятли қадам билан қутласак ҳам бўлади. Гап шундаки, оддий фуқаро ва мансабдор ўртасидаги зиддият демократик давлатларда, ҳуқуқий савияси юқори бўлган жамиятларда суд орқали ҳал қилинади. Бугунги бўлаётган суд жараёнини ижобий ҳодиса сифатида қабул қилдим. Чунки одатда фуқаро ва амалдор орасидаги зиддиятда амалдорнинг ўз мавқеидан фойдаланиб бошқа бир, зўравонлик билан ҳал қилганларини кўрганмиз. Бу эса ўшалар учун яхшигина сигнал бўлади», дея фикрларини билдирди Олий Мажлис депутати.\nМазкур ҳолат юзасидан Қобил Дўсов ҳам ўз фикрларини билдириб ўтди.\n«Суд жараёнига ОАВ ва жамоатчилик вакилларининг кириб келиши ҳамда кенг ёритилиши аввал кузатилмасди. Буни яхши янгилик сифатида баҳолаш керак.\nАгар мен ва Халқ таълими вазири ўртасидаги шахсий масала бўлганда шунчаки тинчиб кетиши мумкин эди. Лекин халқ таълими борасида гап кетар экан, мен муроса йўлини танламайман», – дейди Қобил Дўсов.\nЭкспертиза хулосасидан кейин суд яна давом этади. Кейинги суд мажлиси қачон бўлиши ҳозирча номаълум.\n09:53 / 05.03.2021\nПрокурор Гулжаҳон Йўлдошевага 5 йил муддатга озодликни чеклаш жазосини сўради


Ўзбекистон хурмо экспорти бўйича ўрнини Хитойга бўшатиб берди\n06:11 11 Август 2020\n11:59 12.11.2019 Ҳавола олиш\nЎзбекистон 2018 йилнинг якунларига кўра хурмо экспорти бўйича дунёнинг етакчи учлигидаги жойини йўқотди.\nТОШКЕНТ, 12 ноя - Sputnik. Ўзбекистон 2018 йилнинг якунларига кўра хурмо экспорти бўйича дунёнинг етакчи учлигидаги жойини йўқотди ва ўз ўрнини Хитойга бўшатиб берди. Бу ҳақда EastFruit таҳлилий агентлиги хабар қилди.\n“Ўзбекистондан хурмо экспорти жами 55 минг тоннани ташкил этди. Бу 2017 йилга нисбатан 18 минг тоннага кам”, - дейилади хабарда.\nМаълумки, Ўзбекистоннинг деярли барча хурмоси Қозоғистон ва Россия бозорларига етказиб бериларди. Шунингдек. Туркманистон ва Қирғизистонга экспортнинг кам ҳажми экспорт қилинган. Бироқ, савдо манбаларига кўра, Қирғизистон ва Қозоғистонга етказиб берилган Ўзбекистон хурмосининг катта қисми кейинчалик Россия бозорига қайта экспорт қилинган.\nҚайд этилишича, Ўзбекистондан Беларусь ва Украинага хурмо етказиб бериш ҳажми сезиларли даражада ўсган. Беларусга экспорт 763 тоннагача, Украинага эса икки бараварга кўпайди - 593 тоннагача. БАА бозорида ҳам Ўзбекистон хурмосининг синов партияси сотувга чиқарилди.\nИспания ва Озарбойжон дунёда хурмо экспорти бўйича етакчи бўлди. Бу давлатлар 2018 йилда мос равишда 168,3 минг тонна ва 150,9 минг тонна мева экспорт қилди.\nЭслатиб ўтамиз, Шавкат Мирзиёев мутасаддилар олдига айрим туманларни экспортбоп маҳсулотларни етиштиришга ихтисослаштириш вазифасини қўйган. Шунингдек, президент 2020 йилда мева-сабзавот экспорт ҳажмини 5 млрд долларга етказиш бўйича топшириқ берган.